জিঅ’ই আগবঢ়াইছে 'All-In-One Plans', গ্ৰাহকে কি সুবিধা পাব? জানো আহক|jio-introduces-new-all-in-one-plans– News18 assam\nHome » photogallery » nation »জিঅ’ই আগবঢ়াইছে 'All-In-One Plans', গ্ৰাহকে কি সুবিধা পাব? জানো আহক\nজিঅ’ই আগবঢ়াইছে 'All-In-One Plans', গ্ৰাহকে কি সুবিধা পাব? জানো আহক\n| December 01, 2019, 22:28 IST\nম’বাইল ক্ষেত্ৰত দাম বৃদ্ধি কৰিছে সকলো টেলিকম সংস্থাই। এই তালিকাত আছে ৰিলায়েন্স জিঅ’ও। কিন্তু দাম বৃদ্ধি কৰাৰ লগতে গ্ৰাহকৰ কাৰণে কেতবোৰ নতুন সুবিধাও আগবঢ়াইছে জিঅ’ই।\nআগতকৈ প্ৰায় ৪০শতাংশ বাঢ়িল ম’বাইলৰ খৰছ, ইয়াৰ মাজতে নতুন জিঅ’ অল–ইন ৱান অফাৰ ল’লে গ্ৰাহকে প্ৰায় ৩০০শতাংশ অতিৰিক্ত সুবিধা লাভ কৰিব।\nআনলিমিটেড জিঅ’ টু জিঅ’ কল তথা ১০০০মিনিট পৰ্যন্ত জিঅ’ৰ পৰা অন্য নেটৱৰ্কলৈ কল কৰাৰ ক্ষেত্ৰত ভেলিডিটি থাকিব ৮৪দিন আৰু ৰিচাৰ্জৰ দাম বৃদ্ধি পাই হ’ল ৪৪৪টকা। এই প্লেনত অন্যান্য নেটৱৰ্কলৈ ১০০০মিনিট বিনামূলীয়া কলৰ সুবিধা পোৱাৰ লগতে এই সীমা অতিক্ৰম হ’লে ৬পইচা প্ৰতি মিনিট কলত খৰছ হ’ব। লগতে দৈনিক ২জিবি ইণ্টাৰনেট আৰু ১০০টা এছএমএছ কৰাৰ সুবিধা পাব। ২জিবি দৈনিক ডাটা শেষ হ’লে ইণ্টাৰনেট স্পীড ৬৪ কেবিপিএছত ৰ’ব।\n৪৪৪টকাৰ দৰে ২৪দিনৰ কাৰণে ১৪৯টকা, ২৮দিনৰ ২২২টকা, ৫৬দিনৰ ৩৩৩টকা আৰু ৮৪দিনৰ ৫৫৫টকাৰো ৰিচাৰ্জ প্লেন আছে। এই ৫৫৫টকাৰ ৰিচাৰ্জত বাকী সুবিধা ৪৪৪টকাৰ দৰে হ’লেও জিঅ’ৰ পৰা অন্য নেটৱৰ্কলৈ ৩০০০মিনিট পৰ্যন্ত বিনামূলীয়া কলিঙৰ সুবিধা পাব।\nইয়াৰ লগতে আগৰে দৰেই ১.৫জিবি ডাটাৰ বিভিন্ন প্লেনো আছে। দাম হ’ল ক্ৰমে ৩৪৯টকা, ৩৯৯টকা। ৪৪৯টকা আৰু ১৬৯৯টকা।


স্মৃতি আৰু বিস্মৃতি Class XII (প্রশ্নোত্তৰ) শিক্ষা অধ্যায় 5\nপাঠৰ নাম স্মৃতি আৰু বিস্মৃতি (ক)\nস্মৃতি আৰু বিস্মৃতি Class XII\nপ্রঃ এজন ব্যক্তিয়ে বহুদিন লগ নােপােৱা এজন বন্ধুক চিনাক্ত কৰিছে। তেওঁ এই কামটো প্রত্যাভিজ্ঞাৰ সহায়ত কৰিছে।\nপ্রঃ স্মৰণৰ যি কোনাে দুটা সঞ্চয়ী পদ্ধতি চমুকৈ বর্ণনা কৰা।\nউ : স্মৰণৰ দুটা সঞ্চয়ী পদ্ধতি হ’ল—\n(১) যুক্তিপূর্ণ বা অর্থ পূর্ণশিক্ষণ পদ্ধতি: কোনাে কথা শিকিবলৈ যাওঁতে সেই বিষয়টোৰ অৰ্থ আৰু গভীৰতা ভালদৰে বুজি তাক মনত ৰাখিবলৈ চেষ্টা কৰিলেই সেই কথা বহুত দিনলৈ আমি সংৰক্ষণ কৰিব পাৰে। সেয়েহে শ্রেণীত শিক্ষক-শিক্ষয়িত্ৰীয়ে পাঠৰ বিষয় বস্তুৰ অৰ্থ ছাত্র-ছাত্রীৰ আগত ফহিয়াই দেখুৱাব লাগে।\n(২) অখণ্ড আৰু খণ্ড পদ্ধতি : অখণ্ড বা সমগ্র পদ্ধতিৰে শিকিবলৈ হ’লে শিক্ষণীয় বিষয়বস্তুৰ সামগ্রিক হিচাপে লৈ তাক আয়ত্ব কৰিবলৈ চেষ্টা কৰা হয়। উদাহৰণস্বৰূপে –এটা কবিতা এই পদ্ধতিৰে মুখস্থ কৰিবলৈ হ’লে প্রথম শাৰীৰ পৰা শেষৰ শাৰীলৈ মুখস্থ কৰিব লাগিব। দ্বিতীয় পদ্ধতি অনুসৰি গােটেই কবিতাটো কেইটামান অংশত ভাগ কৰি লৈ এটা এটা ভাগত মুখস্থ কৰিবলৈ যত্ন কৰা হয়। সময় আৰু পৰিস্থিতি অনুযায়ী দুয়ােবিধ পদ্ধতিয়ে সুফল দিয়া দেখা যায়।\nপ্রঃ স্মৃতি প্রক্রিয়াৰ লগত জড়িত চাৰিটা পর্যায় বা স্তৰৰ বিষয়ে লিখা। (F-2020) নাইবা স্মৃতি বা স্মৰণ প্রক্রিয়া কি? স্মৃতিৰ উপাদানসমূহ চমুকৈ আলােচনা কৰা। ( F-2018)\nউঃ স্মৃতি হৈছে অতীত অভিজ্ঞতাৰ পুনৰুদ্ধাৰ কাৰ্য। বিভিন্ন সময়ত বিভিন্ন মনােবিজ্ঞানীয়ে স্মৃতি সম্বন্ধে নিজৰ নিজৰ মতামত দাঙি ধৰিছে। মেকডুগলে স্মৃতিৰ সংজ্ঞা এইদৰে দিছে—“অতি সীমিত বা সংকীর্ণ অর্থত স্মৃতি বা স্মৰণ ক্রিয়া হৈছে অতীতত লাভ কৰা অভিজ্ঞতা অনুসৰি ঘটনাসমূহৰ মনত কল্পনা কৰা।”\nৰাই বাৰ্ণৰ মতে, “অভিজ্ঞতা সঞ্চয়ণৰ আৰু অভিজ্ঞতা লাভৰ কিছু সময়ৰ বিৰতিৰ পিছত সেইসমূহ চেতনালৈ ঘূৰাই আনিব পৰা যি ক্ষমতা তাকেই স্মৃতি বুলি, কোৱা হয়।” জেমচ এচ ৰ’চৰ মতে, “স্মৃতি হৈছে পূর্ব অভিজ্ঞতাৰ প্রৱণতাৰ দ্বাৰা নিৰ্ধাৰিত এক নতুন অভিজ্ঞতা।\nস্মৃতিৰ উপাদানসমূহ হ’ল—\n(১) শিক্ষণ লাভ বা অভিজ্ঞতা আহৰণ : শিক্ষণ স্মৃতি লাভৰ ক্ষেত্ৰত সবাতােকৈ প্রয়ােজনীয় আৰু প্রথম পর্যায়। এই প্রাথমিক স্তৰত ব্যক্তিয়ে পঞ্চেন্দ্ৰিয়ৰ সহায়েৰে পৰিৱেশ বা চাৰিওফালৰ পৰিস্থিতিৰ পৰা বিভিন্ন জ্ঞান-অভিজ্ঞতা আহৰণ কৰে। শিক্ষণ অভিজ্ঞতা অবিহনে মানুহৰ মন উকা কাগজৰ দৰে। গতিকে স্মৃতি পাবলৈ সংবেদন আৰু সংবােধনৰ জৰিয়তে অভিজ্ঞতা লাভ অতিশয় প্রয়ােজনীয় কিয়নাে ইয়াৰ অবিহনে স্মৃতি লাভ অসম্ভৱ।\n(২) সংৰক্ষণ: স্মৃতি প্রক্রিয়াত অন্তর্নিহিত দ্বিতীয় প্রয়ােজনীয় পর্যায়টো হৈছে লাভ কৰা শিক্ষণ আৰু অভিজ্ঞতাৰে প্রতিৰূপসমূহ মনত সঞ্চয় কৰি ৰখা। আমি জীৱনত বিভিন্ন বিষয়ৰ শিক্ষা লাভ কৰিয়েই ক্ষান্ত নাথাকে। সেই অভিজ্ঞতা আৰু শিক্ষা মনৰ মাজত সংৰক্ষণ কৰি ৰাখাে৷ যিকোনাে বিষয় শিকাৰ পিছত যদি মনত ধৰি ৰাখিবলৈ চেষ্টা কৰা নহয়, তেনেহলে সি সহজে পাহৰণিৰ গৰ্ভত লীন যাব। গতিকে মনৰ এই সংৰক্ষণ ক্ষমতা অবিহনে স্মৃতি লাভ সম্ভৱ নহয়।\n(৩) পুনঃস্মৰণ : সংৰক্ষিত অতীত অভিজ্ঞতাক চেতন মনত প্রয়ােজন অনুযায়ী পুনৰুদ্ধাৰ কৰাকেই পুনঃস্মৰণ বুলি কোৱা হয়। অতীতত লাভ কৰা জ্ঞান অভিজ্ঞতাৰ পৰিৱর্তন নােহােৱাকৈ অর্থাৎ হুবহু পুনঃস্মৰণ কৰিবলৈ মনে যত্ন কৰে ।গতিকে পুনঃস্মৰণ অতীত অভিজ্ঞতাৰ অপৰিৱৰ্তনীয় পুনৰুদ্ধাৰ ক্রিয়া বুল ক’ব পাৰি ।\n(৪) প্রত্যাভিজ্ঞা: অতীত অভিজ্ঞতাৰ পুনঃস্মৰণ হ’লেই স্মৰণকার্য সম্পূর্ণ হ’ল বুলি ধৰিব নােৱাৰি। সেই অভিজ্ঞতাৰ প্রতিৰূপবিলাক আমি পূর্ব অভিজ্ঞতাৰ প্ৰতিৰূপ বুলি চিনাক্ত কৰিব পাৰিব লাগিব। এই চিনাক্ত কৰণেই হ’ল প্রত্যাভিজ্ঞা। এই কার্য স্মৰণ কার্যতকৈ সহজ আৰু চমু।\nপ্রঃ সাঁতােৰা অভ্যাস স্মৃতিৰ বাবে সম্ভৱ হয়।\nপ্ৰ: নীতাই তাইৰ কিতাপৰ পৰা প্ৰথম কবিতা এটা শিকিলে। কিন্তু দ্বিতীয় কবিতাটো শিকাৰ পিছত তাই প্রথম কবিতাটো পাহৰি গ’ল। মনােবৈজ্ঞানিক যুক্তি প্রদান কৰা।\nউঃ আমি যেতিয়া এটা পাঠ শিকাৰ পাছতেই আন এটা পাঠ শিকিবলৈ যাওঁ তেতিয়া প্রথম পাঠটোৰ বহু কথা পাহৰি যাওঁ। ইয়াকে পশ্চাৎমুখী প্রতিৰােধ বােলা হয়। নীতাই এই পশ্চাৎমুখী প্রতিৰােধৰ বাবে দ্বিতীয় কবিতাটো শিকাৰ পিছত প্রথম কবিতাটো পাহৰি গ’ল। অর্থাৎ স্মৃতিটো বিস্মৃতিলৈ পৰিণত হ’ল।\nপ্র : স্মৃতিত সৃজনশীলতাৰ কোনাে স্থান নাই।” ব্যাখ্যা কৰা ।\nউ : অতীত অভিজ্ঞতাক অবিকল পুনৰুদ্রেক কৰাৰ যি মানসিক শক্তি তাকে স্মৃতিশক্তি বােলে। কোনাে বস্তুৰ স্মৃতি লাভ কৰিবলৈ হ’লে প্ৰথমতে শিক্ষা লাভ, তাৰ পিছত সংৰক্ষণ আৰু পিছত তাক পুনঃস্মৰণ কৰিব লাগে। সেয়েহে স্মৃতি প্রক্রিয়াত এই তিনিটা বিশেষ উপাদান থাকে। সেয়েহে ব্যক্তিয়ে কোনাে নতুনকৈ সৃষ্টি কৰাৰ কথা ইয়াত নাহে। অর্থাৎ স্মৃতি শক্তি কোনাে সৃষ্টিশীলতাৰ ঠাই নাই।\nপ্ৰঃ বিস্মৃতি মানে কি ? ইয়াৰ বৈশিষ্ট্য উল্লেখ কৰা। (F-2020)\nউ: অভিজ্ঞতাক মনত স্মৰণ কৰাৰ অক্ষমতাই হৈছে বিস্মৃতি বা পাহৰণি । অর্থাৎ বিস্মৃতি হ’ল স্মৃতিৰ বিপৰীতধর্মী গুণ। বিস্মৃতি কেৱল স্মৃতি লাভৰ বাবে নহয়, মানুহৰ মানসিক স্বাস্থ্য অটুট ৰাখিবলৈও ইয়াৰ প্ৰয়ােজন। মনােবৈজ্ঞানিক সকলৰ মতে বিস্মৃতি হ’ল স্মৃতিৰ সহায়ক আৰু স্মৃতিশক্তি হ’ল বিস্মৃতিৰ ওপৰত নিৰ্ভৰশীল।বিস্মৃতিৰ বৈশিষ্ট্যসমূহ হ’ল–\n(১) বিস্মৃতি এনে এক মানসিক অৱস্থা যাক ইচ্ছা কৰিলেও এৰাই চলা সম্ভৱ নহয়। মনত সঞ্চিত প্রতিৰূপসমূহৰ পুনঃস্মৰণৰ অসামর্থতাই হৈছে বিস্মৃতি।\n(২) বিস্মৃতি এক স্বাভাৱিক প্রক্রিয়া আৰু ই মনক স্বাভাৱিক অৱস্থাত ৰাখে বাবে ইয়াক মনৰ প্ৰতিৰক্ষা বােলা হয়।\n(৩) বিস্মৃতি অনাৱশ্যক নহয়। কাৰণ ই শিক্ষণ আৰু অভিজ্ঞতা আহৰণ আৰু সেইবােৰৰ প্ৰতিৰূপ চেতন মনত সংৰক্ষণৰ ক্ষেত্ৰত পৰােক্ষভাৱে যথেষ্ট সহায় কৰে।\n(৪) শিক্ষণক বহু সময়ত যুক্তিযুক্ত পাহৰণি কার্য বুলি কোৱা হয়। কিয়নাে ই মনৰ পৰা অপ্রয়ােজনীয় আৰু অপ্রাসংগিক প্রতিৰূপসমূহ দূৰ কৰি নতুন প্রতিৰূপ সংৰক্ষণত সহায় কৰে।\n(৫) শিক্ষণ বা অভিজ্ঞতা লাভৰ প্রথম কেইঘণ্টামান সময়ৰ ভিতৰত ইয়াৰ প্রকোপ বেছি হয় আৰু সময় পাৰ হােৱাৰ লগে লগে কমি আহে।\nপ্রঃ স্মৰণতকৈ প্ৰত্যাভিজ্ঞা কিয় সহজ? (F-2014)\nউ : প্রত্যাভিজ্ঞাৰ ক্ষেত্ৰত শিক্ষণৰ বিষয়বস্তু আমাৰ চকুৰ সন্মুখত থাকে। সেইবাবে স্মৰণতকৈ প্ৰত্যাভিজ্ঞা সহজ।\nপ্রঃ প্রকৃত স্মৃতি আৰু অভ্যাস স্মৃতিৰ মাজত পার্থক্য দেখুওৱা।\nউ : প্রকৃত স্মৃতি সম্পূর্ণভাৱে মনত সঞ্চিত স্মৃতি। এইবিধ স্মৃতি লাভৰ বাবে অতীত অভিজ্ঞতা বা শিক্ষণৰ প্ৰতিৰূপসমূহ মনত সঞ্চিত হােৱা প্রয়ােজন। এই স্মৃতি লাভ কৰিবলৈ এজন মানুহৰ বিভিন্ন মানসিক গুণ যেনে উচ্চখাপৰ বুদ্ধি, শৃজনাত্মক ক্ষমতা, কল্পনা শক্তিৰ অতি প্রয়ােজন।যিকোনাে ক্ৰিয়াৰ যান্ত্রিকভাৱে কৰা পুনৰাবৃত্তিৰ ফলত লাভ কৰা হয় বাবে ইয়াক অভ্যাস স্মৃতি বােলা হয়। অর্থাৎ কোনাে শিক্ষণীয় বস্তু বাৰে বাৰে অনুশীলন কৰাৰ মূৰত যেতিয়া সি অভ্যাসত পৰিণত হয় তেতিয়া সেই বস্তুটো স্মৰণ কৰাকে অভ্যাস স্মৃতি বােলে। প্রকৃত স্মৃতিৰ দৰে অভ্যাস স্মৃতিত কোনাে উচ্চমান বিশিষ্ট বৌদ্ধিক ক্ষমতাৰ প্ৰয়ােজন নাই। অভ্যাস স্মৃতিৰ তুলনাত প্রকৃত স্মৃতি স্থায়ী।\nপ্রঃ’ স্মৃতিৰ বাবে বিস্মৃতিৰ প্ৰয়ােজন ‘–কাৰণ দৰ্শোৱা। (F-2019) নাইবা\nবিস্মৃতি এক আশীর্বাদ’– এই কথাষাৰ ব্যাখ্যা কৰা। (F-2014)\nউ : বিস্মৃতিক এক আশীর্বাদ বুলি কোৱা হয়। কিছুমান ক্ষেত্ৰত বিস্মৃতি আমাৰ বাবে অনিষ্টকাৰী যদিও বহু ক্ষেত্ৰত ই আশীর্বাদ হৈ পৰে। বিস্মৃতি ভাল মানসিক স্বাস্থ্যৰ বাবে প্রয়ােজন। বিস্মৃতিয়ে পুৰণি পুৰণি, অপ্রয়ােজনীয় প্রতিৰূপসমূহ অচেতন মনৰ গভীৰ স্থলীলৈ ঠেলি পঠিওৱাৰ ফলস্বৰূপে সচেতন মনে নতুন জ্ঞান অভিজ্ঞতা আহৰণ কৰি সংৰক্ষণ কৰিবলৈ সমর্থ হয়। সেয়েহে বিস্মৃতি স্মৃতিৰ বাবেই প্রয়ােজনীয় বুলি কোৱা হয়। বিস্মৃতিয়ে ব্যক্তিজীৱনৰ কৰুণ আৰু অশান্তিকৰ ঘটনাবােৰ পাহৰাই ৰাখি এক স্বাভাৱিক জীৱন যাপন কৰাত সহায় কৰে।\nপ্রঃ স্মৃতি সদায় অতীতমুখী বুলি কোৱা কথাটো শুদ্ধনে? তােমাৰ উত্তৰৰ সমৰ্থনত যুক্তি আগবঢ়োৱা।\nউ :স্মৃতি সদায় অতীতমুখী বুলি কোৱা কথাটো শুদ্ধ। কাৰণ অতীতত নিশিকাকৈ কোনাে বিষয়ৰ শিক্ষণ সম্ভৱ নহয়।\nপ্রঃ পশ্চাৎমুখী প্ৰতিৰােধ আৰু পূর্বমুখী প্রতিৰোধৰ পার্থক্য লিখা।\nউ : ‘পশ্চাৎমুখী প্রতিৰোধ আৰু পূর্বমুখী প্রতিৰােধৰ পার্থক্য হ’ল- কোনাে এটা বিষয় শিকাৰ পিছত সময়ৰ অলপাে ব্যৱধান নৰখাকৈ লগে লগে আন এটা পৃথক আৰু সম্বন্ধহীন বিষয় শিকা হ’লে প্রথমে শিকা বিষয়ৰ স্মৃতিৰক্ষাত প্রতিৰোধ বা প্রতিবন্ধকতা স্বৰূপে কাম কৰে। ইয়াক পশ্চাৎমুখী প্রতিৰোধ বুলি জনা যায়। এনেক্ষেত্ৰত দ্বিতীয়বিধে প্রথম শিক্ষণৰ স্মৃতি ৰক্ষাত বাধাৰ সৃষ্টি কৰে।\nআনহাতে, কোনাে এটা বিষয় শিকাৰ পিছত সময়ৰ ব্যৱধান নৰখাকৈ লগে লগে আন এটা পৃথক আৰু সম্বন্ধহীন বিষয় শিকা হ’লে সি দ্বিতীয়তে শিকা বিষয়ৰ স্মৃতিৰক্ষাত প্রতিৰোধ হিচাপে কাম কৰে। ইয়াক পূর্বমুখী প্রতিৰোধ বােলে। এনেক্ষত্ৰত প্রথমবিধে দ্বিতীয়বিধ শিক্ষণৰ স্মৃতি ৰক্ষাত বাধাৰ সৃষ্টি কৰে।\nপ্রঃ বিস্মৃতিৰ চাৰিটা মানসিক কাৰণ বর্ণনা কৰা।\nউ : বিস্মৃতিৰ চাৰিটা মানসিক কাৰণ হ’ল—\n(১) আগ্রহবিহীন শিক্ষণ: আগ্রহৰ অভাৱ বিস্মৃতিৰ এক প্রধান কাৰণ। শিক্ষণ অভিজ্ঞতা যদি আগ্রহ সহকাৰেগ্ৰহণ কৰা নহয় তেতিয়া সেইসমূহৰ চাপ মনৰ পৰা সােনকালে ‘হেৰাই যায়। গতিকে মনােবিদসকলৰ মতে আগ্রহবিহীনভাৱে আয়ত্ব কৰা শিক্ষণ অভিজ্ঞতা ক্ষণস্থায়ী।\n(২) দমন কার্য : আমাৰ মনৰ এক দমন অৱদমনৰ ক্ষমতা আছে। এইবিধ এক জটিল মানসিক ক্রিয়া। যাৰ দ্বাৰা জীৱনৰ অসম্পূর্ণ কামান-বাসনা, দুখজনক আৰু তিক্ত অভিজ্ঞতা আদি মনে ইচ্ছাকৃতভাৱে সচেতন মনৰ পৰা দূৰ কৰি, অচেতন মনক দমন কৰি ৰাখে।\n(৩) আবেগিক আলােড়ন: আবেগসমূহ প্রবৃত্তিৰ লগত জন্মলব্ধ। সকলে ব্যক্তিয়েই বিভিন্ন আবেগ যেনে মৰম- ভালপােৱা, ভয়, ক্রোধ, ঈর্ষা, হিংসা আদিৰ দ্বাৰা সময়ে সময়ে প্ৰভাৱিত হয়। কেতিয়াবা কিবা বিশেষ কাৰণ বা বিৰূপ পৰিস্থিতিৰ বাবে ব্যক্তিয়ে আবেগিক আলােড়নত ভুগিব পাৰে। ইয়ে বিস্মৃতিত সহায় কৰে।\n(8) শিক্ষণৰ সমাপ্তিকৰণ: শিক্ষণ এবিধ সক্রিয় মানসিক ক্রিয়া। ইয়াৰ লগত আন আন মানসিক গুণৰ দৰে স্মৃতিও জড়িত। যেতিয়ালৈকে কোনাে এটা বিষয় শিক্ষণৰ লাভ কৰি থকা হয়, তেতিয়ালৈকে স্মৃতিও সক্রিয়া হৈ থাকে। কিন্তু বিষয়টোৰ শিক্ষণ সমাপ্ত হােৱাৰ পাছত বিস্মৃতি আৰম্ভ হ’বলৈ ধৰে।\nপ্রঃ ভাল স্মৃতিৰ চাৰিটা বৈশিষ্ট্য উল্লেখ কৰা। (F-2014/16)\nউ :ভাল বা উত্তম স্মৃতিৰ চাৰিটা বৈশিষ্ট্য হৈছে–\n(১) অলপ আয়াসতে কোনাে কথা শিকা আৰু মনত ৰখাৰ ক্ষমতাঃ যিবিলাক ল’ৰা-ছােৱালীৰ স্মৃতি প্রখৰ সিহঁতে অতি কম সময়তে কোনাে কথা শিকিব আৰু মনত ৰাখিব পাৰে।\n(২) দীর্ঘকাল অভিজ্ঞতা সংৰক্ষণৰ ক্ষমতাঃ অভিজ্ঞতা বিলাক বহুদিনলৈ মনত ধৰি ৰখাৰ ক্ষমতাও হল উত্তম স্মৃতিৰ লক্ষণ।\n(৩) দ্রুত উদ্রেকঃ শিক্ষা গ্রহণ দ্রুত আৰু সহজ কৰাৰ ক্ষমতাইয়াে প্রখৰ স্মৃতিৰ কথা সূচায়। পূর্বে শিকা কোনাে কথা প্রয়ােজন হ’লেই অতি সােনকালে স্মৰণ কৰিব পৰাটো উত্তম স্মৃতিৰ চিন।\n(৪) সঠিক পুনঃ স্মৰণ : অতীত অভিজ্ঞতাক দ্রুত পুনঃস্মৰণ কৰিব পৰাটো ভাল স্মৃতিৰ লক্ষণ হিচাপে ধৰা হয় যদিও এই পুনঃস্মৰণ সঠিক হয় নে নহয় সেই কথা বিচাৰ কৰা যুগুত। যি ছাত্ৰৰ স্মৃতি অতি প্ৰখৰ সিহঁতে অতি সঠিককভাৱে পূর্ব স্মৃতি সুৱৰিব পাৰে, কিন্তু ক্ষীণ স্মৃতি সম্পন্ন ছাত্ৰ-ছাত্ৰীয়ে এই ক্ষেত্ৰত ব্যর্থ হয়।\nকোন প্রকাৰৰ স্মৃতি লিখা—\n(ক) পিয়ানাে বজাওঁতে।\nউঃ অভ্যাস স্মৃতি।\n(খ) শ্ৰুতলিপি লিখোঁতে।\nউ : তৎকালীন স্মৃতি।\n(গ) পিনৰ খোঁচ অনুভৱ কৰোঁতে।\nউঃ সংবেদনাত্মক স্মৃতি।\nপ্রঃ বিস্মৃতিৰ চাৰিটা শাৰীৰিক বা দৈহিক কাৰণ লিখা।\nউ : বিস্মৃতিৰ চাৰিটা শাৰীৰিক কাৰণ হ’ল—(১) বৃদ্ধাৱস্থা (২) মগজুৰ আঘাট (৩) শাৰীৰিক ক্লান্তি বা ভাগৰ (৪) ৰাগিয়াল দ্রব্য।\nপ্র : ভাল স্মৃতিৰ দুটা লক্ষণ লিখা।\nউঃ ভাল স্মৃতিৰ লক্ষণ দুটা হল—১) দ্রুত আৰু সহজভাৱে শিক্ষাগ্রহণৰ ক্ষমতা আৰু (২) দীর্ঘ সংৰক্ষণ।\nপ্র: যুক্তিপূর্ণ বা যৌক্তিক স্মৃতি আৰু মুখস্থ স্মৃতি কি?\nউঃ যি কোনাে বিষয়বস্তু ভালদৰে শিকি, হৃদয়ংগম কৰি যি স্মৃতি লাভ কৰা হয় তাকে ‘যুক্তিপূর্ণ স্মৃতি’ বােলে। উদাহৰণস্বৰূপে শিক্ষার্থীসকলে গণিতৰ সমস্যা সমাধান কৰােতে, কম্পিউটাৰ শিকোতে বা বিজ্ঞানাগাৰত নানা ধৰণৰ পৰীক্ষা-নিৰীক্ষা চলাওঁতে এইবিধ স্মৃতিৰ প্ৰয়ােগ কৰে। আনহাতে, কোনাে বিষয়বস্তু বুজি মনত ৰখাৰ বিপৰীতে কেৱল মুখস্থৰ ওপৰত নিৰ্ভৰ কৰি যি স্মৃতি লাভ কৰা হয় তাকেই মুখস্থ স্মৃতি বুলি কোৱা হয়। মুখস্থ স্মৃতি যুক্তিপূর্ণ স্মৃতিৰ বিপৰীতধর্মী। ইয়াত কেৱল মৌখিকভাৱে পুনৰাবৃত্তি কৰি কোনাে শিক্ষণ বা অভিজ্ঞতৰ ছাপ মনত ৰাখি তাৰ স্মৃতি পাবলৈ যত্ন কৰা হয়। এনেদৰে মৌখিক পুনৰাবৃত্তিৰ ওপৰত নিৰ্ভৰশীল বাবে এই স্মৃতিক ‘মৌখিক বা মুখস্থ স্মৃতি’ বােলা হয়।\nClass 12 Education Chapter5Assamese\nপ্র : তলৰ পৰিস্থিতিসমূহত কোন প্ৰকাৰৰ স্মৃতি ক্রিয়াশীল লিখা। (F-2013)\n(ক) টেলিফোন ডায়েৰীৰ পৰা এটা টেলিফোন নম্বৰ ব্যৱহাৰ কৰােতে।\nউ : তাৎক্ষণিক স্মৃতি।\n(খ) অতীত ঘটনা এটা বর্ণনা কৰােতে। উ : প্রকৃত স্মৃতি।\n(গ) ১৫ আগষ্ট দিনা মহাত্মা গান্ধীলৈ মনত পৰােতে।\nউঃ অনুষংগমূলক স্মৃতি।\nখালী ঠাই পূৰণ কৰাঃ\n(ক) অতীত অভিজ্ঞতাক চেতন মনৰ প্ৰতিৰূপ সহায়ত পুনৰুত্থাপিত কৰাৰ মানসিক প্রক্রিয়াক স্মৃতি বােলে। (F-2012)\n(খ) স্মৃতিৰ তিনিটা ভিন্ন তথা পৰস্পৰ সম্বন্ধযুক্ত উপাদান আছে। এই কেইটা হ’ল শিক্ষণ, সংৰক্ষণ আৰু প্রত্যভিজ্ঞা।\n(গ) সময়ৰ ব্যৱধান হৈছে বিস্মৃতিৰ কাৰণ।\n(ঘ) বাৰ্গচনৰ মতে স্মৃতি দুবিধ, এবিধ হ’ল যথার্থ স্মৃতি আৰু আনবিধ অভ্যাস স্মৃতি।\n(ঙ) স্মৃতিৰ ক্ষেত্ৰত অচেতন মনৰ গুৰুত্বপূর্ণ ভূমিকা আছে।\n(চ) স্মৃতিৰ বাবে পুনৰাবৃত্তিৰ প্রয়ােজন।\n(ছ) স্মৃতি লাভৰ ব্যর্থতাই হৈছে বিস্মৃতি।\nপ্রঃ এটা মানসিক প্রক্রিয়াৰ নাম লিখা যিটো অতীতৰ অভিজ্ঞতাৰ সহায়ত সৃষ্টি হয় ?\nপ্র: প্রত্যাভিজ্ঞা কি?\nউ : অতীত অভিজ্ঞতাৰ পুনঃস্মৰণ হ’লেই স্মৰণকার্য সম্পূর্ণ হ’ল বুলি ধৰিব নােৱাৰি। সেই অভিজ্ঞতাৰ প্ৰতিৰূপবিলাকক আমি পূর্ব অভিজ্ঞতাৰ প্ৰতিৰূপ বুলি চিনাক্ত কৰিব পাৰিব লাগিব। এই চিনাক্তকৰণেই হল প্রত্যাভিজ্ঞা।\nপ্রঃ স্মৃতিৰ চাৰিটা বৈশিষ্ট্য লিখা।\nড’: স্মৃতিৰ চাৰিটা বৈশিষ্ট্য হল- (১) ইন্দ্রিয়গ্রাহ্য অভিজ্ঞতাৰ প্রয়ােজন। (২) সুস্থ মানসিক স্বাস্থ্যৰ আৱশ্যকতা। (৩) অচেতন মনৰ ভূমিকা (৪) পুনৰাবৃত্তিৰ প্রয়ােজন।\nপ্রঃ স্মৃতিৰ কেইটামান ভাগৰ নাম লিখা।\nউ : স্মৃতিৰ কেইটামান ভাগৰ নাম হ’ল—(১) প্রতিৰূপ স্মৃতি (২) অভ্যাস স্মৃতি (৩) দীর্ঘকালীন স্মৃতি (৪) তৎকালীন স্মৃতি (৫) যুক্তিপূর্ণ স্মৃতি (৬) মুখস্থ স্মৃতি (৭) অনুসংগমূলক স্মৃতি।\nপ্র : দুখদায়ক অভিজ্ঞতাসমূহক সজ্ঞান মনৰ পৰা অচেতন মনলৈ পঠাই দিয়া প্রক্রিয়াটোক কি বােলে?\nপ্র : “ বিস্মৃতি স্মৰণৰ এক চর্ত”- ব্যাখ্যা কৰা। (F-2012)\nউ : বিস্মৃতি স্মৃতিকাৰ্যৰ বাবে অতি লাগতিয়াল। কাৰণ ব্যক্তিৰ মনত অতীত অভিজ্ঞতা সংৰক্ষণৰ সাধাৰণতে এক সীমাবদ্ধতা থাকে। সেইবাবে বিখ্যাত মনেবিশ্লেষক ফ্রয়েদে বিস্মৃতিক ভাল মানসিক স্বাস্থ্যৰ বাবে অতি প্রয়ােজনীয় বুলি মত প্রকাশ কৰিছে। তেখেতৰ মতে বিস্মৃতি মনৰ এক প্ৰতিৰক্ষা কবছ সদৃশ। ব্যক্তিক জীৱনৰ কৰুণ আৰু অশান্তিকৰ ঘটনাবােৰ পাহৰাই ৰাখি এক স্বাভাৱিক জীৱন যাপন কৰাত সহায় কৰে। গতিকে স্মৃতিৰ দৰে বিস্মৃতিও সকলােৰে বাবে প্রয়ােজনীয়। দৈনন্দিন জীৱনৰ অভিজ্ঞতাবােৰৰ অনাৱশ্যকীয় আৰু আমনিদায়ক অংশ বিস্মৃতিৰ যােগে চেতন মনৰ পৰা আঁতৰ কৰা হয়। ইয়াৰ ফলত নতুন অভিজ্ঞতাই মনত ঠাই পায়। সকলাে পুৰণি অভিজ্ঞতাই ব্যক্তিৰ মনত জুমুৰি দি ধৰিলে বাস্তৱ সমস্যাসমূহ চিন্তা-চৰ্চা কৰাৰ ক্ষেত্ৰত যথেষ্ট অসুবিধাৰ সৃষ্টি হ’ব পাৰে। গতিকে এই দৃষ্টিৰ পৰা মনােবিজ্ঞানীসকলে কৈছে যে বিস্মৃতি স্মৃতিৰ এক চর্ত।\nপ্রঃ স্মৰণ আৰু প্ৰত্যাভিজ্ঞাৰ মাজত পার্থক্য দেখুওৱা। (F-2012)\nউ : অতীত অভিজ্ঞতাৰ পুনঃস্মৰণ হ’লেই স্মৰণকার্য সম্পূর্ণ হ’ল বুলি ধৰিব নােৱাৰি। সেই অভিজ্ঞতাৰ প্রতিৰূপবিলাক আমি পূর্ব অভিজ্ঞতাৰ প্ৰতিৰূপ বুলি চিনাক্ত কৰিব পাৰিব লাগিব। এই চিনাক্তকৰণেই হ’ল প্রত্যাজ্ঞিতা। এই কার্য স্মৰণ কার্যতকৈ সহজ আৰু চমু। ব্যক্তিৰ পূর্ব প্রতিৰূপ সংৰক্ষণ ক্ষমতাৰ ওপৰত ই একান্ত নিৰ্ভৰশীল নহয়। অতীতত শিকা কোনাে কথা মস্তিষ্কই সংৰক্ষণ কৰাৰ পাছত তাক স্মৰণ কৰাই হ’ল পুনঃস্মৰণ। ই এক কঠিন আৰু উচ্চ পর্যায়ৰ স্মৃতি-ক্রিয়া। এইবিধ স্মৃতিত বৰ্তমানৰ ইন্দ্রিয় অভিজ্ঞতাৰ কোনাে সহায় নাথাকে। ব্যক্তিৰ পূর্ব অভিজ্ঞতাৰ সাঁচ মনত যিমানে গধুৰ হয় পুনঃস্মৰণ কৰাত সি সিমানেই সহজ হয়।\nস্মৃতি আৰু বিস্মৃতি Class XII Question Answe\nপ্র : ‘ পুনৰাবৃত্তি স্মৰণ কাৰ্যৰ এক আৱশ্যক চর্ত—ব্যাখ্যা (F-2013)\nউঃ পুনৰাবৃত্তিয়ে স্মৃতিত যথেষ্ট সহায় কৰে। মানুহে কোনাে এটা কাম যিমান বাৰ পুনৰাবৃত্তি কৰে সেই কাম সিমানেই মনত গাঢ় হয়। অর্থাৎ যিকোনাে শিক্ষণ বা অভিজ্ঞতা পুনঃ পুনৰ কৰিলে সেইকাম বা শিক্ষা মনৰ পৰা আঁতৰি নাযায় সি স্মৰণত ৰৈ যায় । স্মৰণত কোনাে কার্য ৰৈ যােৱা নােযােৱা নিৰ্ভৰ কৰে সেই কাম মানুহজনে কিমানবাৰ কৰিছে তাৰ ওপৰত। যিকোনাে শিক্ষণ বা অভিজ্ঞতা লাভৰ পাছত যদি পুনৰাবৃত্তি কৰা নহয়, তেনেহ’লে সেই শিক্ষণ পাহৰণিত পৰিণত হয়। সেয়েহে পুনৰাবৃত্তি স্মৰণ কাৰ্যৰ এক আৱশ্যক চর্ত।\nপ্ৰ : স্মৃতিৰ পৰিসৰ কি? (F-2014)\nউঃ ব্যক্তিয়ে একে সময়তে প্রদান কৰা স্মৰণীয় উপাদানসমূহৰ ভিতৰত কিমান সংখ্যক বস্তু মনত ৰাখিব পাৰে এই সম্বন্ধে মনােবিজ্ঞানীসকলে বিভিন্ন পৰীক্ষা-নিৰীক্ষা কৰিছিল। ইয়াৰ দ্বাৰা প্রমাণিত হয় যে মানুহে এবাৰকৈ দেখা বা শুনা বস্তু মনত ৰাখিব পৰা এক নির্দিষ্ট ক্ষমতা আছে। ব্যক্তি বিশেষে থকা স্মৃতিৰ এনে সীমাবদ্ধ ক্ষমতকেই স্মৃতি পৰিসৰ বােলা হয়।\nপ্র : বিস্মৃতিৰ চাৰিটা ব্যক্তিনিষ্ঠ কাৰণ সম্পর্কে আলােচনা কৰা। (F-2016/14)\nউ : (১) আগ্রহবিহীন শিক্ষণ: শিক্ষণ অভিজ্ঞতা যদি আগ্রহ সহকাৰে গ্ৰহণ কৰা নহয় তেতিয়া সেইসমূহৰ চাপ মনৰ পৰা সােনকালে হেৰাই যায়। গতিকে মনােবিদসকলৰ মতে আগ্রহবিহীন ভাৱে আয়ত্ব কৰা শিক্ষণ অভিজ্ঞতা ক্ষণস্থায়ী।\n(২) দমন কার্যঃ আমাৰ মনত একদমন অৱদমনৰ ক্ষমতা আছে। ই এক জটিল মানসিক ক্রিয়া, যাৰদ্বাৰা জীৱনৰ অসম্পূর্ণ কামনা-বাসনা, দুখজনক আৰু তিক্ত অভিজ্ঞত আদি মনে ইচ্ছাকৃতভাৱে সচেতন মনৰ পৰা দূৰ কৰি অচেতন মনত দমন কৰি ৰাখে।\n(৩) আবেগিক আলােড়ন : আবেগসমূহ প্রবৃত্তিৰ লগত জন্মলব্ধ। সকলো ব্যক্তিয়েই বিভিন্ন আবেগ, যেনে মৰম- ভালপােৱা, ভয়, ক্রোধ, ঈর্ষা, হিংসা আদিৰ দ্বাৰা সময়ে সময়ে। প্ৰভাৱিত হয়। কেতিয়াবা কিবা বিশেষ কাৰণ বা বিৰূপ পৰিস্থিতিৰ বাবে ব্যক্তিয়ে আবেগিক আলােড়নত ভুগিব পাৰে। এনে আবেগিক আলােড়নে বিস্মৃতিত সহায় কৰে।\n(৪) শিক্ষণৰ সমাপ্তিকৰণ : শিক্ষণ এবিধ সক্রিয় মানসিক ক্রিয়া। ইয়াৰ লগত আন আন মানসিক গুণৰ দৰে স্মৃতিও জড়িত। যেতিয়ালৈকে কোনাে এটা বিষয় শিক্ষণ লাভ কৰি থকা হয়, তেতিয়ালৈকে স্মৃতিও সক্রিয় হৈ থাকে। কিন্তু বিষয়টোৰ শিক্ষণ সমাপ্ত হােৱাৰ পাছত বিস্মৃতি আৰম্ভ হ’বলৈ ধৰে।


কলপাতত আহাৰ গ্ৰহণৰ উপকাৰীতা - DrNayanwellness\ndrnayanwellness.over-blog.com It isahealth article based blog. This blog is operated by Dr.Nayanjyoti Hazarika.He isaqualified Homoeopathic Physician and Yoga Consultant from Nalbari district,Assam,India. Health Related variety of articles will be published here. স্বাস্থ্য সম্পৰ্কীয় প্ৰবন্ধ ইয়াত উপলব্ধ হব লগতে বিভিন্ন স্বাস্থ্য সমস্যাৰ চিকিৎসা সম্পৰ্কে আলোচনা কৰা হব।\nকলপাতত আহাৰ গ্ৰহণৰ উপকাৰীতা\nতাহানিৰ দিনৰে পৰা আমাৰ সমাজত চলি অহা এটা প্ৰৱণতা হৈছে কলপাতৰ ওপৰত আহাৰ গ্ৰহণ কৰাটো।তাহানিৰ দিনবোৰত গাঁৱৰ বিবাহ-সভা,ভোজ অথবা বনভোজবোৰত প্ৰায়ে আহাৰ গ্ৰহণ কৰিবলৈ কলপাত আৰু কেতিয়াবা কেতিয়াবা কলপতুৱাৰ ব্যৱহাৰ কৰা হৈছিল।কিন্তু দিন বাগৰি যোৱাৰ লগে লগে আমাৰ মানুহবোৰে এই উৎসৱ-পাৰ্বনবোৰত কলপাতৰ সলনি ডিছপজিৱেল প্লেটবোৰ ব্যৱহাৰ কৰিবলৈ ললে।ফলত কলপাতৰ ওপৰত আহাৰ গ্ৰহণ কৰা প্ৰৱণতাটোও লাহে লাহে কালৰ বুকুত বিলীন হবলৈ ধৰিলে। অৱশ্যে এতিয়াও কেতিয়াবা অসমৰ কোনো কোনো ঠাইত কোনে কোনে লোকে বনভোজ আদিত আহাৰ গ্ৰহণ কৰিবলৈ কলপাতৰ ব্যৱহাৰ কৰাতো দেখা যায়।ভাৰতবৰ্ষৰ দক্ষিণ প্ৰান্তৰ ৰাজ্যসমূহৰ লোকসকলে এতিয়াও ঘৰে ঘৰে আহাৰ গ্ৰহণ কৰিবলৈ প্ৰধানকৈ কলপাতৰেই ব্যৱহাৰ কৰে।তেওঁলোকে কলপাতৰ ওপৰত আহাৰ পৰিবেশন অথবা আহাৰ গ্ৰহণ কৰাটো সন্মানৰ সূচক হিচাপে গণ্য কৰে।\nএই কলপাতৰ ওপৰত আহাৰ গ্ৰহণ কৰা অভ্যাসটোৰ কেইবাটাও ধনাত্মক দিশ আছে।আহক আমি সেইকেইটা ইয়াত উল্লেখ কৰো-\n১) স্বাস্থ্য সম্পৰ্কীয় দিশ-\nকলপাতত বহুতো ঔষধি গুণাগুণ নিহিত হৈ থাকে।\nকলপাতত প্ৰচুৰ পৰিমাণে পলিফেনল(Polyphenol)\nনামৰ এবিধ এণ্টিঅক্সিডেণ্ট\n(Antioxidant) থাকে। এই এণ্টিঅক্সিডেণ্ট বিধ\nগ্ৰীণ টি(Green tea)টো থকা দেখা যায়।কলপাতত নিয়মিত আহাৰ গ্ৰহণ কৰি থাকিলে, পলিফেনল(Polyphenol) নামৰ এণ্টিঅক্সিডেণ্টবিধে আমাৰ আহাৰৰ লগত মিহলি হৈ আমাৰ শৰীৰৰ ৰোগ প্ৰতিৰোধ ক্ষমতা বঢ়াই তোলাৰ লগতে আমাৰ শৰীৰত দেখা দিব পৰা বহুতো সাম্ভাব্য\nLife style disorder বিলাক প্ৰতিৰোধত সহায় কৰে।\nইয়াৰোপৰি কলপাতত আহাৰ গ্ৰহণ কৰিলে তাত থকা মাইক্ৰফাইবাৰবিলাকে আমাৰ আহাৰৰ লগত মিহলি হৈ আমাৰ শৰীৰক ফাইবাৰ (fibre) যোগান ধৰে।ফলত ইয়াৰদ্বাৰা কোষ্ঠকাঠিণ্য(Constipation) আদি ৰোগ নিৰাময়ত সহায় হয়।\nকিছুমান গৱেষণাত পোৱা গৈছে যে নিয়মিত কলপাতত আহাৰ গ্ৰহণ কৰি থাকিলে, মানৱ শৰীৰত সহজতে কৰ্কট ৰোগ হব নোৱাৰে।\nকলপাত পোণপতীয়া কৈ ৰান্ধি খালে আমাৰ শৰীৰৰে তাক হজম কৰিব নোৱাৰে বাবে তাক ৰান্ধি নাখায় তাৰ ওপৰত আহাৰ লৈ খোৱা প্ৰথাটো অতীজৰে পৰা আমাৰ মাজত চলি আহিছে।\nকলপাতৰ উপৰি ভাগত\nঅতি সামান্য মম জাতীয় পদাৰ্থ এটাৰ আৱৰণ এখন থাকে।কলপাতৰ ওপৰত আহাৰ ললে এই মম জাতীয় পদাৰ্থসমূহ আহাৰৰ লগত মিহলি হৈ এক সুকীয়া সৌগন্ধি(Flavour)প্ৰদান কৰে।ইয়াৰফলতে কলপাতত লোৱা আহাৰ আৰু অধিক মনোগ্ৰাহী আৰু জুতিপূৰ্ণ হৈ পৰে।আহাৰ গ্ৰহণৰ আগত অলপ পানীৰে কলপাতখন ভালকৈ ধুই ললেই ই সম্পূৰ্ণ পৰিস্কাৰ আৰু ব্যৱহাৰযোগ্য হৈ উঠে।\n৩)কেমিকেল ফ্ৰি (Chemical Free)-\nকলপাত হৈছে সম্পূৰ্ণ প্ৰাকৃতিক উপাদানেৰে পৰিপূৰ্ণ প্ৰকৃতিয়ে আমালৈ দান কৰা এটা উপহাৰ,\nযত কোনো ধৰণৰ ৰাসায়নিক উপাদান নিহিত হৈ নাথাকে।\nসেইবাবে কলপাতত আহাৰ গ্ৰহণ কৰাটো সদায়ে স্বাস্থ্যসন্মত।\n৪)পৰিবেশ প্ৰদূষণ মুক্ত কৰি ৰখাত সহায় কৰে\nআজিকালি প্ৰায়ে দেখা যায় যে বিবাহ বা ভোজ এখন হৈ যোৱাৰ পিছত ঘৰৰ বাৰীৰ পিছফালে ডিছপছিৱেল প্লেটৰ জাৱৰ ডম লাগি যায়।\nবনভোজ বিলাকৰ সময়ত বনভোজস্থলীবোৰৰ কি অৱস্থা হয়,সেয়াটো ইয়াত উল্লেখে নকৰিলো।\nএইবোৰ পুৰি পেলালেও বায়ু প্ৰদূষণ হয় আৰু ইয়াৰে কিছুমান ডিছপজিৱেল প্লেটটো এনে হয়, যি মাটিৰ লগত সম্পূৰ্ণ মিহলি হৈ যাবলৈ বহুত দিন সময় লয়।\nকিন্তু কলপাতৰ ক্ষেত্ৰত এনে নহয়। ইয়াক ব্যৱহাৰ কৰি মাটিত পেলোৱাৰ ৫-৬ দিনৰ ভিতৰতে, ই মাটিৰ লগত সম্পূৰ্ণ মিহলি হৈ যায় আৰু মাটিৰ লগত মিহলি হৈ যোৱাৰ পিছত ই মাটিৰ গুণাগুণ বৰ্তাই ৰখাটো সহায় কৰে।\n৫) অৰ্থনীতিক দিশত\n(Economic importance) কলপাতৰ গুৰুত্ব-\nআমি এতিয়াৰে পৰা যদি বিবাহ- সভা, বনভোজ আনকি ঘৰতো কিছু পৰিমাণে আহাৰ গ্ৰহণ কৰিবলৈ কলপাতৰ ব্যৱহাৰ কৰিবলৈ লও তেন্তে বজাৰত\nকলপাতৰ চাহিদা বৃদ্ধি পাব ধৰিব।যাৰফলত কলখেতি কৰিবলৈ লোৱা ঠলুৱা কৃষক আৰু\nউদ্দমী ডেকা লৰাসকলে কলপাত বিক্ৰী কৰিও\nআৰ্থিকভাৱে কিছু লাভবান হব পাৰিব।\nকলপাতত আহাৰ গ্ৰহণ আৰু আহাৰ পৰিবেশন এই দুয়োটায়ে হল স্বাস্থ্যসন্মত বিধি। ইয়াৰোপৰি ই প্ৰকৃতিৰ কোনো হানি নকৰে (Eco friendly & easily bio degradable)।\nদেখাত সৰু বস্তু যেন লাগিলেও কলপাতৰ উপকাৰী গুণাগুণ অপৰিসীম।\nএইটো প্ৰবন্ধ পঢ়াৰ পিছত আপুনিও কেতিয়াবা বনভোজ আদিত গলে কলপাতৰ ওপৰত আহাৰ গ্ৰহণ কৰি চাব পাৰে আৰু পৰিবেশ ৰক্ষাত অৱদান আগবঢ়াব পাৰে।\nকোষ্ঠকাঠিণ্যৰ ৰামবাণ "শঙ্খ-প্ৰক্ষালন"\nঅমেগা -৩ ফেটি এচিডৰ বিষয়ে কিছু কথা (Facts about Omega-3fatty acid)\nদন্তৰোগৰ ৰামবাণ শোহনি বন\nএখন কিটছেন গাৰ্ডেন আৰু আমি\nস্তনপানৰ এক সমস্যা : এগেলেকটিয়া আৰু ইয়াৰ প্ৰতিকাৰ\nকোষ্ঠকাঠিণ্যৰ ৰামবাণ "শঙ্খ-প্ৰক্ষাল...\nঅমেগা -৩ ফেটি এচিডৰ বিষয়ে কিছু কথা...\nপাইলছ বা কেচুমুৰীয়া ৰোগ আৰু ইয়াৰ চি...\nভৰিৰ গেঢ়ুৱাৰ বিষ আৰু হোমিঅপ্যেথি(He...\nস্তনপানৰ এক সমস্যা : এগেলেকটিয়া আৰু...\nSee the profile of Dr.Nayanjyoti Hazarika on the Overblog portal


বিধি (গৌতম কাশ্যপ) - সাহিত্য ডট অৰ্গ\nবিধি (গৌতম কাশ্যপ)\nJanuary 31, 2017 March 9, 20210Comments\nঘৰটো গাঁওখনৰ শেষমূৰত। ঠাইকণ অলপ নিজান। বাঁ‌হ টকৌ পাতেৰে নিৰ্মিত কেঁচাঘৰ, জুপুৰি বুলি কব পাৰি। আগফালে এখন ধানৰ সৰু পথাৰ। পিছফালে এখন হাবি। মাজনিশাৰ নিস্তব্ধতা ভেদি ঘৰটোৰ পৰা মানুহৰ কেঁকনি-গেঠনিৰ শব্দ ভাঁহি আহিল, পিছমূহুৰ্ততে দুটি মৰণ কাঁ‌তৰ আৰ্তনাদ।\nঘৰটোৰ পৰা এজন এজনকৈ পাঁচ-ছয় জন ব্যক্তি ওলাই আহিল বাহিৰলৈ। প্ৰতিজনৰে হাতত চোকা দা নাইবা ধৰাল খুকুৰী। আটাইৰে নিজৰ মাজত কিবা আলোচনা চলিল। এজনে ঘৰটোৰ চাৰিওফালে তেল ঢলা আৰম্ভ কৰিলে। কোনোবা এজনে জোৰডাল ঘৰটিৰ মূধচলৈ দলিয়াই পঠিয়ালে। লাহে লাহে ঘৰটিক জুইয়ে আগুৰি ধৰিল। ব্যক্তি কেইজন সেই ঠাইৰ পৰা আঁ‌তৰ হ’ল। এজনে যাওঁ‌তে কিৰিলিয়াই উঠিল।\nগাঁওখন ৰক্ষা পৰিল। ডাইনীজনী, গিৰিয়েক তান্ত্ৰিকটো মৰিল। গাঁওখনৰ মানুহবোৰ অপায়-অমংগলৰ পৰা ৰক্ষা পৰিল।\nধোঁৱাৰ কুণ্ডলীবোৰ লাহে লাহে আঁ‌তৰ হৈ ছোৱালীজনীৰ মুখমণ্ডল মোৰ চকুৰ আগত ধৰা দিলে। নিৰ্লিপ্ত চাৱনি তাইৰ। ভয়ৰ কোনো চিন-মোকাম নাই। তাৰ সলনি হিমশীতল চকুযুৰিৰ আঁ‌ৰত লুকাই আছিল এক পাশৱিক আক্ৰোশ আৰু প্ৰতিহিংসা। বাৰ তেৰ বছৰীয়া কিশোৰী। বিধি সম্পূৰ্ণ কৰা সকলোৰে চকুত ভয়ৰ চিন দেখা পাওঁ। কিন্তু তাই যেন বাকী সকলোতকৈ পৃথক। তাইৰ দৃষ্টি মোৰ দিশত নিৱদ্ধ হৈ ৰ’ল। সেই দৃষ্টিত আছিল কঠোৰতা। বহু দিন হ’ল শেষৰবাৰৰ বাবে তাইৰ দৰে কাৰোবাৰ সন্মুখীন হোৱা।\nচৌপাশৰ ফালে মন দিলোঁ। জুইৰ লেনিহান ৰঙা শিখাই লাহে লাহে খেৰ-টকৌপাতৰ ঘৰটো আৱৰি ধৰিছিল। আৰু কেইটামান মূহুৰ্তৰ পিছতে ঘৰটি সম্পূৰ্ণৰূপে জ্বলি ছাইৰ মাজত বিলীন হৈ পৰিব।\nমজিয়াখনত দুটা নিথৰ শৰীৰ। এটা মহিলাৰ আৰু আনটো এজন পুৰুষৰ। মহিলা গৰাকীৰ শৰীৰটো উলংগ অৱস্থাত। চোকা অস্ত্ৰৰে হানি খুচি দুয়োকে হত্যা কৰা হৈছে। দুয়োৰে শৰীৰৰ পৰা এতিয়াও তেজ বৈয়ে আছে। গোৱৰেৰে লেপা মজিয়াৰ মাটিয়ে তেজবোৰ শুহি লব পৰা নাছিল। কোঠালিটোৰ মজিয়াত লাংখা-লিংখি বস্তু কিছুমান সিঁ‌চঁৰতি হৈ পৰি আছে। কৰবাত হাড় কেইডালমান সম্ভৱতঃ জন্তুৰ, মানুহৰ লাওখোলাৰ অংশ, গৰুৰ শিঙেৰে সৈতে লাওখোলাৰ ওপৰৰ অংশ, গছৰ বুঢ়া হৈ পৰা শিপাৰ টুকুৰা ইত্যাদি।\nতাই নিৰ্মান কৰা বৃত্তটোৰ ঠিক মাজভাগত মই। বৃত্তটোৰ মাজত দুটি ত্ৰিভুজ অংকন কৰিছে সম্পূৰ্ণ বিপৰীতমুখী। ত্ৰিভুজ দুটা ওপৰা-উপৰিকৈ অঁ‌কাত ঠিক তৰা এটিৰ ৰূপ লৈছে। দুয়োটা ত্ৰিভুজৰ প্ৰতিটো কোণে বৃত্তটোক স্পৰ্শ কৰিছে। ত্ৰিভুজকেইটাৰ প্ৰতিটো কোণত একোটাকৈ কাঁচিজোন। এটা কোণৰ কাঁচিজোন যদি বাহিৰমুৱাকৈ, তাৰ ঠিক পিছৰ কোণত থকা কাঁ‌চিজোনটো ভিতৰমুৱাকৈ আঁকিছে। ৰক্ত! মানুহৰ ৰক্তৰে অংকন কৰিছে তাই মজিয়াত বৃত্ত, ত্ৰিভুজদুটা আৰু কাঁচিজোনৰ আকৃতি কেইটা। বিপৰীতমুখীকৈ অঁ‌কা ত্ৰিভুজৰ আকৃতিদুটাই সংগমৰত নাৰী-পুৰুষৰ যৌনাংগক চিহ্নিত কৰিছে। এই চিহ্নসমূহৰ ঠিক সোঁমাজত মই। চাৰিওফালে এখন অদৃশ্য বেৰে যেন মই সত্তাটোক বৃত্তটোৰ মাজত চৌদিশৰ পৰা আগুৰি ধৰি ৰাখিছে। যিখন বেৰ ভেদি পাৰহোৱা একপ্ৰকাৰৰ অসাধ্য মোৰ বাবে। এই অদৃশ্য বেৰখনৰ অৱস্থিতি যে মোৰ মনৰ মাজত সেয়া উপলব্ধি কৰিলেও সেই অৱস্থিতিক অগ্ৰাহ্য কৰি আগবাঢ়ি যাবলৈ যেন মই অক্ষম।\nকিশোৰীগৰাকীলৈ লক্ষ্য কৰিলোঁ। ফটা চোলা এটা শৰীৰত কোনোমতে ওলমি আছে। নাকৰ পৰা বৈ আহিছিল এসোঁ‌তা তেজ, মুখৰ পৰা এসোঁ‌তা তেজ। তেজবোৰে চেকুৰা বান্ধিছিল। শৰীৰৰ নিম্নাংশৰ পৰা উৰুৱেদি বৈ যোৱা তেজ এসোঁ‌তাইও চেকুৰা বান্ধিছিল। তাইৰ শৰীৰৰ উপৰেদি কিছুসময়ৰ আগত যে এজাক ধুমুহা পাৰ হৈ গৈছিল সেয়া বুজিব পাৰিলোঁ। তাইৰ হাতত এখন কিতাপ, আধা মেলি থোৱা অৱস্থাত। পৃষ্ঠাবোৰ দেখিলেই অনুমান কৰিব পাৰি বহু পুৰণি। পৃষ্ঠাসমূহত সাংকেটিক ভাষাৰ লিপি। লিপিসমূহ চিনিব পাৰিলোঁ। মোৰ আপোন মানুহেই লিখা পুথি। কিন্তু এজনী বাৰ-তেৰ বছৰীয়া কিশোৰীয়ে সেই সাংকেটিক ভাষা কেনেকৈ উদ্ধাৰ কৰি বিধিসমূহ সম্পন্ন কৰিবলৈ সক্ষম হ’ল সেয়া এক আচৰিত হ’ব লগা কথাই আছিল।\nকিশোৰী জনীয়ে তেতিয়াও মোৰ দিশে স্থিৰ হৈ চাই আছিল। পৰিস্থিতি সম্পূৰ্ণ অধ্যয়ন কৰি নিশ্চিত হ’লো যে তাই তন্ত্ৰ-মন্ত্ৰত অভিজ্ঞ। তাইৰ ফালে চাই হাঁহি এটা মাৰি সুধিলোঁ-\n“কি লাগে? কিয় আহ্বান কৰিলা?”\nতাইৰ ভাৱলেশহীন চাৱনিৰ কোনো পৰিৱৰ্তন নহ’ল।\n“চুক্তি”- শীতল কণ্ঠৰে তাই উত্তৰ দিলে।\n“সকলোৱে চুক্তি কৰিবলৈকে আহ্বান কৰে মোক। বিনিময়ত কিবা বিচাৰে। তোমাক কি লাগে?”\n“প্ৰতিশোধ”- মজিয়াত পৰি থকা নিথঁৰ শৰীৰ দুটাৰ ফালে চাই তাই উত্তৰ দিলে।\n“চুক্তি সলনি কৰিব নোৱাৰি আৰু কেতিয়াও জানানে?” মোৰ চকুহাল উজলি উঠিল।\n“মই বিচৰাটো পোৱাৰ পিছত আপুনি মুক্ত। তাৰ পিছত আত্মসমৰ্পনৰ বাবে মই সাজু।”\n“বিধিবোৰ কেনেকৈ সম্পন্ন কৰে জানা?”\nতাই মুৰ দুঁ‌পিয়ালে।\nতাই কিতাপখন হাতৰ পৰা আঁ‌তৰাই মজিয়াত থ’লে। আৰু বাওঁ হাতখন মোৰ দিশে আগবঢ়াই দিলে। তাইৰ হাতখন বৃত্তটিৰ পৰিধিৰ ভিতৰলৈ সোমাই আহিল। হাতখনৰ তলুৱাৰ পৰা তেজ বিৰিঙি আছিল। ধৰাল চুৰিৰে কাটি এটা বিশেষ চিহ্ন অংকন কৰিছে তাই। যাৰ প্ৰতিকী অৰ্থ তাই নিজৰ আত্মসমৰ্পণ কৰিব খুজিছে। আনখন হাতেৰে ধৰাল চুৰী এখন তাই মোৰ ফালে আগবঢ়াই দিলে। তাইৰ হাতখন স্পৰ্শ কৰিলোঁ। ইমান সময় ধৰি নিৰ্ভীক হৈ থকা ছোৱালীজনী প্ৰথম বাৰৰ বাবে যেন কঁ‌পি উঠিল। ভয় আৰু শংকাই যেন কলা ছাঁ এটিৰ দৰে তাইক চাৰিওফালৰ পৰা ক্ৰমশঃ আগুৰি ধৰিবলৈ লৈছিল।\nতাইৰ মনস্তত্ত্ব বুজাৰ প্ৰয়াস কৰিলোঁ। ব্যক্তিৰ অন্তৰাত্মাক নিয়ন্ত্ৰন কৰিব পাৰিলেই সেই ব্যক্তিক জয় কৰিব পাৰি। কিন্তু তেজেৰে অংকিত বৃত্তটিয়ে যেন মোৰ চাৰিওফালে এখন অদৃশ্য প্ৰাচীৰ ৰচি থৈছিল। তাইৰ বুকুভেদি অন্তৰাত্মাক অধ্যয়ন কৰাৰ পৰা বাৰে বাৰে এক অদৃশ্য শক্তিয়ে মোক বাধা প্ৰদান কৰিছিল। হঠাৎ তাইৰ বুকুত মোৰ চকুযুৰিৰ দৃষ্টি নিৱদ্ধ হ’ল। চুৰীৰে কাটি বুকুত অংকন কৰি লোৱা চিহ্নটো ফটা চোলাটোৱে আংশিকভাৱেহে ঢাকি ৰাখিবলৈ সক্ষম হৈছিল… সেই চিহ্নটোৱে এক ঢালৰ দৰে তাইক সুৰক্ষা প্ৰদান কৰি আছিল। ঈষৎ হাঁ‌হি বিৰিঙি উঠিল তাইৰ চকুত! চুৰীখনৰে মই মোৰ সোঁহাতখনত তাই বাওঁ‌হাতত অংকন কৰা চিহ্নটো খোদিত কৰিলোঁ। আৰু তাইৰ মেলি ধৰা বাওঁ‌হাতৰ ওপৰত মোৰ সোঁহাতখন থলোঁ। দুয়োৰে শৰীৰত এক মৃদু জোকাৰণি অনুভূত হ’ল। বহু যুগৰ পিছত কোনোবা ইমান শক্তিশালী তান্ত্ৰিকৰ সন্মূখীন হৈছোঁ। কিবা এক উত্তেজনাই মোক তন্দ্ৰাছন্ন কৰি তুলিছিল।\nতাই ধীৰে ধীৰে বৃত্তটোৰ মাজলৈ আগুৱাই আহিল… ফটা চোলাটো সোলকাই… ঘৰটি দপদপকৈ জ্বলিবলৈ লৈছিল।\nআত্মাৰ মিলনৰ শেষ বিধি… দুই শৰীৰৰ মিলন!!!!!\n← মধুপুৰ বহুদূৰ নহয় (নয়নমনি হালৈ)\nঅভ্যন্তৰ (প্ৰাঞ্জল দলৈ) →\nবসুন্ধৰা কমিউনিকেশ্বন (আশ্বিক জামান)\nমোবাইল (-দিগন্ত কুমাৰ ভট্টাচাৰ্য)


xukhdukh.com October 05, 2013 goodnews,\n১. মৰাণৰ জ্যেষ্ঠ সাংবাদিক শোভিত কুমাৰ ছেত্ৰীক সমতা সাহিত্য একাডেমীয়ে মনোনীত কৰিলে ২০১৩বৰ্ষৰ ইণ্ডিয়া-নেপাল ফ্ৰেইণ্ডশ্বিপ এৱাৰ্ডৰ বাবেঃ অহা ১০নৱেম্বৰত কাঠমাণ্ডুত আন্তঃৰাষ্ট্ৰীয় সাহিত্য সন্মিলন, নেপাল-২০১৩ৰ অধিবেশনস্থলীতে তেখেতক এই সন্মান আগবঢ়োৱা হব৷\nধেমাজিৰ মৌ-মাৰী পাৰ্কলৈ যোৱাৰ পথৰ আদৰণি তোৰণ\nআলোকচিত্ৰ- মৃগেন বৰুৱাৰ\n২. যোৰহাটৰ বিশিষ্ট ব্যৱসায়ী ওম প্ৰকাশ গট্টানীৰ একক প্ৰচেষ্টাত গঢ়ি উঠা "মুদ্ৰা সংগ্ৰহালয় জোৰা ভিনা"ত উন্মোচিত হ’ল ইংৰাজী আৰু অসমীয়া ভাষাত "আহোম ৰাজত্ব -কালৰ মুদ্ৰা" শীৰ্ষক গ্ৰন্থ৷\n৩. অসমত বৃদ্ধি কৰা হৈছ অতিৰিক্ত ২৯হাজাৰ ইন্দিৰা আৱাস যোজনা গৃহৰ লক্ষ্যঃ কেন্দ্ৰীয় গ্ৰামোন্নয়ন মন্ত্ৰী জয়ৰাম ৰমেশে মুখ্যমন্ত্ৰীলৈ প্ৰেৰণ কৰা পত্ৰত এই বিত্তীয় বৰ্ষত মুঠ ১লাখ ৬৭হাজাৰ ৭২৯টা এনে আৱাসগৃহ নিৰ্মাণৰ নতুন লক্ষ্য স্থিৰ কৰি দিয়ে৷\n৪. এইবাৰ নৱ প্ৰজন্মই নিৰ্ধাৰণ কৰিব দেশৰ ভৱিষ্যতঃ ১২কোটি নতুন আৰু প্ৰথমবাৰ ভোটদান কৰিব লগা ভোটাৰৰ নাম সন্নিবিষ্ট হোৱাৰ সুখবৰ৷\n৫. অহা ২২অক্টোবৰৰ পৰা শিশুৰ হৃদপিণ্ডৰ জন্মগত বিসংগতিৰ পৰীক্ষা শিবিৰ ৰাজ্যজুৰি আৰম্ভ কৰিব ৰাজ্যৰ স্বাস্থ্য বিভাগে, ৰাষ্ট্ৰীয় গ্ৰামীণ স্বাস্থ্য অভিযানৰ উদ্যোগতঃ উন্নত চিকিৎসাৰ বাবে কলকাতা আৰু বেংগেলুৰুৰ নাৰায়ণ হৃদয়ালয়ত চৰকাৰী খৰছত অভিভাৱকৰ সতে প্ৰেৰণৰো কৰিব ব্যৱস্থা৷\n৬. আনন্দ বজাৰ, শালবাৰীৰ গাঁৱে গাঁৱে বিপিএফ দলে শান্তি সভা অনুষ্ঠিত কৰাৰ সুখবৰ৷\n৭. বিশ্বনাথত আটক হ’ল দুজনকৈ দুৰ্ঘষ গঁড় চিকাৰী আটকঃ থ্ৰী নট থ্ৰী ৰাইফল আৰু সক্ৰিয় গুলী হ’ল উদ্ধাৰ৷\n৮. গহপুৰত অনুষ্ঠিত হ’ল "গহপুৰ পুথিঘৰ"ৰ প্ৰতিষ্ঠাপক গ্ৰন্থপিপাসু প্ৰয়াত নৰেন্দ্ৰ নাথ মহন্তৰ সোঁৱৰণত অনুষ্ঠিত হ’ব বক্তৃানুষ্ঠানঃ "অসমীয়া সংবাদপত্ৰত সাহিত্য চৰ্চাঃ অতীত আৰু বৰ্তমান" বিষয়ত বক্তৃতা প্ৰদান কৰিব গল্পকাৰ প্ৰফুল্ল চন্দ্ৰ বৰা দেৱে অহা ৬অক্টোবৰত৷\n৯. পাঁচখন ৰাজ্যৰ নিৰ্বাচনৰ দিন ঘোষণাঃ দিল্লী-মধ্যপ্ৰদেশ-ৰাজস্থান-চত্তিশগড় আৰু মিজোৰামৰ নিৰ্বাচনক লৈ দেশৰ ৰাজনৈতিক মহলৰ বৃদ্ধি পালে উৎকণ্ঠা৷\n১০. অসমত প্ৰদেশ কংগ্ৰেছ আৰু মন্ত্ৰী সভাত হব পাৰে ব্যাপক সালসলনিঃ আজি সন্ধিয়ালৈ মন্ত্ৰী পৰিষদৰ জৰুৰী বৈঠক, প্ৰদেশ কংগ্ৰেছৰ সভাপতিক তলৱ কৰি নিলে হাইকামাণ্ডে৷\nBy xukhdukh.com on October 05, 2013


Ventto in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ventto ar byavahar, ppali, parshwakriya, upkaar, kriya-pratikriya aaru satarkatabani\nVentto ৰ মূল্য আৰু পেকৰ চাইজ - Ventto Price and Pack Size in Assamese - Ventto ar mulya aaru pakor size\nVentto की जानकारी\nVentto ৰ লাভ আৰু ব্যৱহাৰসমূহ- Ventto Benefits & Uses in Assamese- Ventto ar laabh aaru byavaharsamuh\nVentto ৰ পালি আৰু সেয়া কেনেদৰে ল'ব- Ventto Dosage & How to Take in Assamese - Ventto ar paali aaru xeya kenedore lobo\nVentto ৰ পাৰ্শ্চক্ৰিয়াসমূহ- Ventto Side Effects in Assamese- Ventto ar parshwakriyasamuh\nVentto সংক্ৰান্ত সতৰ্কতাবাণীসমূহ- Ventto Related Warnings in Assamese- Ventto xonkranta xatarkatabanisamuh\nঅইন দৰৱৰ সৈতে Venttoৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ventto with Other Drugs in Assamese- Oinor xoite Ventto ar gurutor kriya-pratikriya\nVentto মতভেদসমূহ- Ventto Contraindications in Assamese- Ventto nishedhsamuh\nVentto ৰ বিষয়ে সততে সোধা প্ৰশ্নসমূহ- Frequently asked Questions about Ventto in Assamese- Ventto ar bikhoye satate xodha prashnasamuh\nখাদ্য আৰু মদৰ সৈতে Ventto ক্ৰিয়া-প্ৰতিক্ৰিয়া- Ventto Interactions with Food and Alcohol in Assamese- khadya aaru modor xoite Ventto kriya-pratikriya\nVentto ৰ লাভ আৰু ব্যৱহাৰসমূহ - Ventto Benefits & Uses in Assamese - Ventto ar laabh aaru byavaharsamuh\nVentto তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nVentto ৰ পালি আৰু সেয়া কেনেদৰে ল'ব - Ventto Dosage & How to Take in Assamese - Ventto ar paali aaru xeya kenedore lobo\nVentto-ৰ উপাদানসমূহ - Ventto Active Ingredients in Assamese - Ventto-ar upadaansamuh\nVentto ৰ পাৰ্শ্চক্ৰিয়াসমূহ - Ventto Side Effects in Assamese - Ventto ar parshwakriyasamuh\nগৱেষণাৰ ভিত্তিত, Ventto ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nVentto সংক্ৰান্ত সতৰ্কতাবাণীসমূহ - Ventto Related Warnings in Assamese - Ventto xonkranta xatarkatabanisamuh\nVentto-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Ventto পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nVentto-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Ventto ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Ventto কি প্ৰভাৱ দেখা গৈছে?\nবৃক্ক ৰ বাবে Ventto সম্পূৰ্ণৰূপে সুৰক্ষিত।\nযকৃতত Ventto কি প্ৰভাৱ দেখা গৈছে?\nVentto গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Ventto ৰ কি প্ৰভাৱ দেখা গৈছে?\nহৃদয় can be affected by Venttoৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Venttoৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ventto with Other Drugs in Assamese - Oinor xoite Ventto ar gurutor kriya-pratikriya\nVentto তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nVentto মতভেদসমূহ - Ventto Contraindications in Assamese - Ventto nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ventto লোৱা অনুচিত যাতে -\nVentto ৰ বিষয়ে সততে সোধা প্ৰশ্নসমূহ - Frequently asked Questions about Ventto in Assamese - Ventto ar bikhoye satate xodha prashnasamuh\nএই Ventto-এ অভ্য়াস বা নিচাৰ সৃষ্টি কৰে নেকি?\nনহয়, Ventto লোৱাটোৱে কোনো আসক্তিৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Ventto লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Ventto লোৱা উচিত।\nVentto য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Ventto ক্ৰিয়া-প্ৰতিক্ৰিয়া - Ventto Interactions with Food and Alcohol in Assamese - khadya aaru modor xoite Ventto kriya-pratikriya\nখাদ্য আৰু Venttoৰ ক্ৰিয়া-প্ৰতিক্ৰিয়া\nখাদ্যৰ সৈতে Ventto লোৱাটো স্বাভাৱিক।\nমদ আৰু Venttoৰ মাজৰ প্ৰতিক্ৰিয়া\nVentto লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nVentto ৰ অনুকল্প - Substitutes for Ventto in Assamese\nআপুনি বা আপোনাৰ পৰিয়ালৰ কোনোবাই Ventto লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ventto ব্যৱহাৰ কৰিছিল নেকি?\nআপুনি কিমান পৰিমাণে Ventto সেৱন কৰিছিল?\nআপুনি Ventto ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ventto সেৱন কৰে?


skull-breaker-challenge-is-a-new-tiktok-viral-which-cause-serious-injury-in-neck-head-caution-alert-skd– News18 Assam\nমৃত্যুৰ খেল! ভুলতো গ্ৰহণ নকৰিব TikTokৰ এই চেলেঞ্জ, চাওক Video\nUpdated:February 17, 2020, 5:17 PM IST\nচিকিৎসকেও এই চেলেঞ্জ গ্ৰহণ নকৰিবলৈ সকীয়নি দিছে, কাৰণ ইয়াৰ ফলত ৰাজহাড় বেয়াকৈ ক্ষতিগ্ৰস্ত হ’ব পাৰে।\nLast Updated: February 17, 2020, 5:17 PM IST\nবৰ্তমান TikTokত ভাইৰেল হৈছে এক ভয়ংকৰ চেলেঞ্জ। এই চেলেঞ্জ এতিয়া টিকটক কৰা ল’ৰা–ছোৱালীৰ পিতৃ–মাতৃৰ বাবে হৈ পৰিছে চিন্তাৰ কাৰণ। টিকটত ‘স্কাল ব্ৰেকাৰ’ নামেৰে ভাইৰেল হৈছে এই চেলেঞ্জ। নামটোৰ পৰাই অনুমান কৰিব পাৰি এই চেলেঞ্জ কিমান ভয়ংকৰ হ’ব পাৰে। এই চেলেঞ্জত তিনিজন লোকৰ প্ৰয়োজন। একেটা শাৰীত থিয় হৈ থকা বাওঁফালৰ আৰু সোঁফালৰ জনে জাঁপ মৰাৰ পিছত মাজৰজনেও জাঁপ মাৰিব লাগে। তেতিয়াই কাষৰ দুজনে দুফালৰ পৰা মাজৰজনক পিছফালৰ পৰা লেং মাৰে আৰু ইয়াৰ ফলত মাজৰ লোকজন ওপৰমুৱাকৈ ভাৰসাম্য হেৰুৱাই পৰি যায়।\nএই কাৰ্যৰে ডিঙি আৰু মূৰত গুৰুতৰ আঘাত পোৱাৰ আশংকা প্ৰবল। চিকিৎসকেও এই চেলেঞ্জ গ্ৰহণ নকৰিবলৈ সকীয়নি দিছে, কাৰণ ইয়াৰ ফলত ৰাজহাড় বেয়াকৈ ক্ষতিগ্ৰস্ত হ’ব পাৰে। তথাপিও ছচিয়েল মিডিয়া টিকটকত একাংশ দুঃসাহসী লোকে গ্ৰহণ কৰিছে এই অদৰকাৰী চেলেঞ্জ।\nচাওক ভিডিঅ’ :\nDANGEROUS - WARN YOUR KIDS. PLEASE SHARE. The Skull Breaker Challenge. People kick feet from underneath an unexpecting person when they jump. Kids are losing their life/serious injuries. This prank was perpetrated onaspecial needs person. My Lord!!! https://t.co/iEMA3vxTs3 pic.twitter.com/c1iRcLbUOK\n— Stephen4Equity (@Stephen4Equity) February 15, 2020


ভীষণ বনজুইয়ে দহিছে মিজোৰামৰ বহু গাঁও-চহৰ! জুই নিৰ্বাপনত নামিল বায়ুসেনা - NEWS8 NE\nভীষণ বনজুইয়ে দহিছে মিজোৰামৰ বহু গাঁও-চহৰ! জুই নিৰ্বাপনত নামিল বায়ুসেনা\nApril 26, 2021\t0\tBy NEWS DESK\nনিউজ ডেস্ক। যেন ভূতৰ ওপৰত দানহ পৰাৰ দৰে অৱস্থা হৈছে মিজােৰামৰ। ৰাজ্যখনৰ জনসাধাৰণে ক’ভিড-১৯ সংক্ৰমণৰ সৈতে যুঁজ দি থকাৰ সময়তে এইবাৰ বিধ্বংসী বনজুইৰ কবলত অসম প্ৰতিবেশী ৰাজ্যখন।\nমিজোৰামৰ লুংলেইত সূত্ৰপাত হোৱা বনজুইয়ে বৰ্তমান ছানি ধৰিছে গাঁওসহ কেইবাখনো চহৰ।\nযোৱা ৪৮ ঘণ্টাত এই বনজুই দক্ষিণ মিজোৰামৰ লুংলেই আৰু লওংতিলাই জিলাৰ কেইবাখনো চহৰলৈ বিয়পি পৰিছে।\nকৰ্তৃপক্ষই জনোৱা অনুসৰি আছাম ৰাইফলছ, বি এছ এফ আৰু স্থানীয় সংগঠনৰ সহযোগত এই জুই নিৰ্বাপন কৰিবলৈ চেষ্টা কৰি থকা হৈছে। দেওবাৰে মিজোৰাম চৰকাৰৰ অনুৰোধত বায়ুসেনাৰ দুখন হেলিকপ্টাৰে এই বনজুই নিয়ন্ত্ৰণৰ বাবে প্ৰচেষ্টা অব্যাহত ৰাখিছিল।\nAway from mainstream media focus – #Mizoram wild fire is threatening #Lunglei town @IAF_MCC has pressed into service its choppers; prayers for #Mizoram @alok_pandey @manishndtv @Monideepa62 @umasudhir @MickyGupta84 @ChitnisPurva @SnehaMKoshy @NEETAS11 @sanket @GargiRawat pic.twitter.com/8yyc8Sc5kt\n— Ratnadip Choudhury (@RatnadipC) April 25, 2021\nজানিব পৰা মতে, শনিবাৰৰ পুৱা ৭ বজাত এই বনজুইৰ সূত্ৰপাত ঘটিছিল লুংলেই চহৰৰ কাষৰ এখন হাবিত। দেওবাৰে সেই জুই লুংলেই চহৰৰ লগতে তিনিটা গ্ৰাম্য উন্নয়ন খণ্ডৰ অধীনৰ কেইবাখনো গাঁৱলৈ বিয়পি পৰে।\nঘটনা সন্দৰ্ভত লুংলেই জিলাৰ উপায়ুক্ত কুলথুংগানে কয়, “আমি এই বনজুই নিয়ন্ত্ৰণ কৰিবলৈ চেষ্টা কৰি আছো। শনিবাৰে আমি জুই নিয়ন্ত্ৰণ কৰিবলৈ সক্ষম হৈছিলো। কিন্তু দেওবাৰৰ প্ৰচুৰ বতাহ আৰু শুকান গছে এই জুই বিয়পি পৰাত সহায় কৰে। এই জুই জুতলাং, চেৰকৌণ আৰু চানমাৰি পৰ্যন্ত বিয়পি পৰে। বনজুই আহি আৱাসিক অঞ্চলৰ নিচেই কাষ পাওঁতেই স্থানীয় লোক সকলক নিৰাপদ স্থানলৈ অনা হয়। বৰ্তমানলৈকে কোনো মানৱ সম্পদৰ ক্ষতি সাধন হোৱা নাই। এই জুই সূত্ৰপাতৰ প্ৰকৃত কাৰণ বৰ্তমানলৈকে জানিব পৰা হোৱা নাই যদিও ইয়াৰ তদন্ত অব্যাহত আছে। সাধাৰণতে এই বনজুই মানৱ সৃষ্ট হোৱাৰহে সন্দেহ কৰা হৈছে। ঝুম খেতিৰ বাবে এনে হব পাৰে।”\nMassive wildfire raging in #Lunglei district of #Mizoram since April 24 has reached the edge of Lunglei town; state govt has requisitioned2#IAF choppers with Bambi buckets to help douse the fire @the_hindu @abaruah64 pic.twitter.com/2XLGjjV2hs\n— Rahul Karmakar (@rahconteur) April 25, 2021\nলওংতিলাই জিলাৰ অতিৰিক্ত উপায়ুক্ত মাৰিলিন ৰুৱালজাখুমথাংগীয়ে কয়, “জিলাখনৰ দক্ষিণ বুংলাং অঞ্চলৰ ১২ টা বাসগৃহ এই জুইত ভস্মীভূত হয় আৰু দুটা ঘৰৰ আংশিক ক্ষতি হয়। জিলা প্ৰশাসনৰ লোক ঘটনাস্থলীত উপস্থিত হৈ ক্ষতিগ্ৰস্ত লোক সকলক তাৎক্ষণিক সাহাৰ্য প্ৰদান কৰে। বৰ্তমানেও এই জুই জ্বলি আছে।”\nSOS @PMOIndia @narendramodi @PrakashJavdekar @DrJitendraSingh @ShashiTharoor @RahulGandhi @ZoramthangaCM @LThanhawla\nWe love our forest (1/2)#Mizoram #Mizo #Lunglei #saveforest #SaveMizoramForest #SaveEarth pic.twitter.com/zeohrHIQ1z\n— Mizoram (@mizoram_) April 25, 2021\nউল্লেখ্য যে ঝুম খেতিৰ বাবে জ্বলোৱা জুইৰ বাবে মিজোৰামত পূৰ্বতেও বনজুইৰ ঘটনা সংঘটিত হৈছিল। ২০২০ বৰ্ষলৈকে মিজোৰামত সংঘটিত হোৱা মুঠ ১৩০০ টা বন জুই ঘটনাৰ ১১৯০ টাই ঝুম খেতিৰ জুইৰ বাবে হোৱা। বাকী ২১০ টা প্ৰাকৃতিক কাৰণত হোৱা।\nঅতি সংকটজনক অৱস্থাত থকা মহিলাৰ বাবে এয়াৰ এম্বুলেন্সৰ ব্যৱস্থা চনু সুদৰ


দেউতা জীয়াই থকা হ’লে বিধেয়কখনৰ বিৰোধিতা কৰিলে হয়... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nনাগৰিকত্ব সংশোধনী বিধেয়কক লৈ এতিয়াও শংকা আতৰা নাই। বিজেপিয়ে এই বিধেয়কখন কি দৰে উত্থাপন কৰিব পাৰি তাৰ চেষ্টা অব্যাহত ৰাখিছে। ৰাজ্যসভাত ১২ ফেব্ৰুৱাৰী, ২০১৯ত এই বিধেয়ক উত্থাপন কৰাৰ সম্ভাৱনা আছিল যদিও, শেষ মুহূৰ্তত হুলস্থূলীয়া পৰিৱেশৰ বাবে প্ৰথমে ২ বজালৈক সদনৰ কাম-কাজ স্থগিত কৰাত বিধেয়কখন উত্থাপন কৰাত বাধাৰ সন্মুখীন হয় মোডী চৰকাৰ।\nকিবা কাৰণত ৰাজ্যসভাত বিধেয়কখন গৃহীত হ’লেও বিধেয়কখনৰ বিৰুদ্ধে আইনী যুঁজত অৱতীৰ্ণ হ’ম বুলিও ঘোষণা কৰিছে আছুৱে। অসমৰ সকলো শ্ৰেণীৰ লোকে এই বিধেয়কখনৰ বিৰুদ্ধে সংগ্ৰাম অব্যাহত ৰাখিছে যদিও, চৰকাৰৰ মন গলাব পৰা নাই এই আন্দোলনে। প্ৰতিবাদৰ প্ৰতিবাদ সাব্যস্ত হোৱাৰ পাছতো ২০১৪ চনত লোকসভা নিৰ্বাচনৰ পূৰ্বে বিজেপিয়ে দিয়া নিৰ্বাচনী ইস্তাহাৰৰ প্ৰতিশ্ৰুতি অনুসৰি বিধেয়কখন গৃহীত কৰাৰ বাবে নাচোৰবান্ধা হৈ আছে মোডী চৰকাৰ।\nকেৱল প্ৰতিবাদেই নহয়, অসমৰ ওপৰত এনে এখন বিধেয়ক জাঁপি দিয়াক লৈ কি স্তৰত প্ৰতিবাদ হৈছে তাৰ প্ৰমাণ সুধাকণ্ঠক দিয়া ‘ভাৰত ৰত্ন’ক লৈও খোদ সুধাকণ্ঠৰ পুত্ৰই অসন্তুষ্টি ব্যক্ত কৰিছে। আমেৰিকাত থকা সুধাকণ্ঠৰ পুত্ৰ তেজ হাজৰিকাই প্ৰথমে ‘অসমীয়া প্ৰতিদিন’ৰ ডিজিটেল সংস্কৰণৰ সৈতে হোৱা টেলিফোনিক বাৰ্তালাপত এই কথা স্পষ্টকৈ কৈছিল যে- আজি তাৰিখত তেওঁৰ পিতৃ জীয়াই থকা হ’লে এই সন্মান হয়তো গ্ৰহণ নকৰিলে হয়। সেয়েহে তেওঁ সুধাকণ্ঠৰ পুত্ৰ হিচাপে ব্যক্তিগতভাৱে এই সন্মানৰ প্ৰতি লালায়িত নহয় বুলি মন্তব্য কৰি এনে সন্মানতকৈ অসমৰ ৰাইজৰ আৱেগ-অনুভৱক চৰকাৰে গুৰুত্ব দিয়া উচিত বুলি মন্তব্য কৰিছিল।\nসুধাকণ্ঠৰ পুত্ৰই ‘অসমীয়া প্ৰতিদিন’ৰ ডিজিটেল সংস্কৰণৰ সৈতে টেলিফোনিক বাৰ্তালাপৰ পাছতেই এক বিবৃতিও প্ৰদান কৰিছে। তেওঁৰ পিতৃৰ নাম লৈ নাগৰিকত্ব সংশোধনী বিধেয়কক কেন্দ্ৰ কৰি সৃষ্টি হোৱা ক্ষোভৰ বাবে পিতৃৰ নাম ব্যৱহাৰ কৰাৰ অভিযোগ তুলিছে। বিধেয়কখন গৃহীত হ’লে উত্তৰ-পূবৰ জনজীৱন, ভাষা-সংস্কৃতি, ভাৰসাম্য বিনষ্ট হ’ব বুলি উল্লেখ কৰি তেওঁৰ পিতৃ জীয়াই থকা হ’লে এই বিধেয়কখনৰ বিৰোধিতা কৰিলে হয় বুলিও মন্তব্য কৰিছে তেজ হাজৰিকাই।\nদেশৰ সৰ্বোচ্চ সন্মান ‘ভাৰত ৰত্ন’। এই সন্মানৰ সন্দৰ্ভত তেজ হাজৰিকাৰ মন্তব্য- ‘ভূপেন হাজৰিকাৰ পুত্ৰ হিচাপে মই অনুভৱ কৰো, জাতিবিৰোধী বিধেয়কখন গৃহীত কৰাৰ পৰিকল্পনাৰে মোৰ পিতৃৰ নাম আৰু সৃষ্টিক ৰাজহুৱাভাৱে ব্যৱহাৰ কৰা হৈছে। জনবিৰোধী এই বিধেয়ক গৃহীত কৰিব খোজা কাৰ্যই তেওঁৰ স্থান অৱনমিতহে কৰিব। ভূপেন হাজৰিকাই সংহতিত বিশ্বাস কৰিছিল। ই সেই বিশ্বাসৰ পৰিপন্থী। দেশৰ শান্তি-সমৃদ্ধিত আঘাত হানিব। পিতৃ জীয়াই থকা হ’লে ইয়াৰ বিৰুদ্ধাচৰণ কৰিলে হয়।’\nইয়াৰ পাছত আৰু কি ক’বলৈ বাকী থাকিল। ভাৰত ৰত্ন প্ৰদানৰ সন্দৰ্ভত অৱশ্যে ভাৰত চৰকাৰে তেওঁক আনুষ্ঠানিকভাৱে কোনো কথা জনোৱা নাই বুলি মন্তব্য কৰিলে তেজ হাজৰিকাই। সুধাকণ্ঠৰ পুত্ৰই প্ৰেৰণ কৰা বিবৃতিটো এয়া-\n‘As the son of Dr. Bhupen Hazarika—one of the most popular and loved cultural and socio-political figures for the people of Assam and it’s neighboring sister states of India’s great Northeast—I believe that my father’s name and words are being invoked and celebrated publicly while plans are afoot to passapainfully unpopular bill regarding citizenship that is actually undermining his documented position. It would in reality be in direct opposition to what Bupenda believed in his heart of hearts.\nBharat Ratnas and longest bridges while necessary, will not promote the peace and prosperity of the citizens of India. Only just popular laws and foresight on the part of leadership will. Numerous media journalists are now asking me whether or not I will accept the Bharat Ratna for my father. I go on record here to anwer that A), I have not received any invitation so far there is nothing to reject, and B), how the center moves on this matter far outweighs in importance the awarding and receiving of such national recognition—a display of short lived cheap thrills.’\nভূপেন হাজৰিকাক ভাৰত ৰত্ন যচাত সকলোৱে সন্তুষ্টি লাভ কৰিলে হয়, যদিহে তাৰ আঁৰত আন উদ্দেশ্য নাথাকিল হয়। লগতে আজিৰ পৰিৱেশ-পৰিস্থিতিত অসমীয়া জাতীয় আৱেগ-অনুভূতিক তিলমানো গুৰুত্ব দিয়া হ’লে অসমীয়া মানুহে বিশ্বাস কৰিলে হয়- সঁচা অৰ্থত মোডী চৰকাৰে ভূপেন হাজৰিকাৰ প্ৰতি সন্মান প্ৰদৰ্শন কৰিছে।\nসেই পৰিৱেশ আজি নাই। বিধেয়কৰ বিৰুদ্ধে সৰ্বত্ৰে প্ৰতিবাদ হোৱাৰ পাছতো জাতিধ্বংসী এই বিধেয়ক অনাৰ বাবে বিজেপি আৰু সৰ্বানন্দ সোণোৱাল চৰকাৰে দৃঢ় হৈ আছে। প্ৰতিবাদৰ প্ৰতিবাদ হোৱাৰ পাছতো এবাৰলৈও ভবা নাই জাতিটোৰ ভৱিষ্যৎ কি হ’ব? সুধাকণ্ঠ আজি জীয়াই থকা হ’লে ৰাইজৰ পক্ষতেই থাকিল হয়। ভাৰত ৰত্ন তেওঁৰ বাবে ডাঙৰ বস্তু নহয়। আকাশী গংগা, স্বৰ্ণ অলংকাৰ তেওঁ বিচৰা নাছিল, মানুহৰ মৰমৰ মাত আৰু ৰাইজৰ বুকুত তেওঁ জীয়াই থাকিব বিচাৰিছিল। সেই কথা বুজি পাইছে তেজ হাজৰিকাই। আনুষ্ঠানিকভাৱে ভাৰত ৰত্ন সন্দৰ্ভত তেজ হাজৰিকাক ভাৰত চৰকাৰে কোনো কথা জনোৱা নাই। কিন্তু সুধাকণ্ঠৰ পুত্ৰ হিচাপে তেওঁ অনুভৱ কৰিছে সুদূৰ আমেৰিকাৰ পৰাই যে, এই মুহূৰ্তত জাতিৰ লগত থাকিব লাগে। জাতিৰ বাবে এয়া সংকটৰ সময়। প্ৰয়োজনত পিতৃক যচা এনে সন্মান ঘূৰাই দিওঁ ইয়াৰ বিৰুদ্ধে প্ৰতিবাদ সাব্যস্ত কৰিব খুজিছে। সেই প্ৰতিবাদৰ ভাষা মোডী বা সৰ্বানন্দ সোণোৱালেহে কেতিয়াও নুবুজে।\nজম্মু-কাশ্মীৰত সেনা-সন্ত্ৰাসবাদীৰ সংঘৰ্ষ, ২ জন জোৱান নিহত


আদর্শ অসমীয়া হস্তলিপি -২ - Growhills Publishing\nঅসমীয়া হস্তলিপি -২\nদ্বিতীয় শ্ৰেণীৰ বাবে\nAdarsha Asomiya Hastalipi-II. A Book on Assamese Handwriting Practice For Class-II Prepared by Growhills Publishing Writers Board, edited by Growhills Publishing Editorial Board and Published by Growhills Publishing.\nআদৰ্শ অসমীয়া হস্তলিপি- ২ নামৰ অভ্যাস পুথিখন দ্বিতীয় শ্ৰেণীৰ ছাত্ৰ-ছাত্ৰীৰ বাবে প্ৰস্তুত কৰা হৈছে। দ্বিতীয় শ্ৰেণীৰ অসমীয়া বিষয়ৰ পাঠ্যসূচী অনুসৰি এই অভ্যাস পুথিখন প্রস্তুত কৰা হৈছে। হাতৰ আখৰ শিকাওঁতে শিক্ষক / শিক্ষয়িত্ৰীয়ে এটা বৰ্ণ কেইবাবাৰো ডাঙৰ ডাঙৰকৈ ব্ল্যাকবোৰ্ডত লিখি বৰ্ণ এটা লিখোতে ক’ৰ পৰা আৰম্ভ কৰিব লাগে, কোনটো পাক বা চুক আগতে লিখিব লাগে আদি দিশ স্পষ্টকৈ বুজাই দিব লাগে। ভাল হাতৰ আখৰৰ তাৎপৰ্যৰ বিষয়ে প্ৰেৰণাদায়ক আলোচনাৰে ছাত্ৰ-ছাত্ৰীক ভাল হাতৰ আখৰৰ অধিকাৰী হ’বলৈ উৎসাহিত কৰিব লাগে।\nAdarsh Asomiya Hastalipi-II pdf\n← আদর্শ ছবি অঁকা -২\nHandwriting Practice Book-II →


বাখৰ - ৱিকিউৎস\nবেচ এমহা মাথোন।\nPRINTED AND PUBLISHED BY P. C. DASS\n61, BOWBAZAR STREET, CALCUTTA.\nজীৱনৰ বাট যেন দিয়ে পোহৰাই।\nআন্ধাৰত দেখি সেই পোহৰৰ ৰেখা,\nআশাৰ পুলিটি যেন উঠে ঠন ধৰি;\nবাজক নতুন সুৰে সুখৰ সঙ্গীত,\nউঠক প্ৰাণত পুনু আনন্দ-লহৰী।\nফুলেৰেই ভৰে যেন হৃদয়-ফুলনি,\nসুবিমল শান্তিময় সুখ-কিৰণত,\nসমাপি জীৱন-ব্ৰত হাঁহিমুখে সবে\nলভোঁ যেন শেষ শান্তি ঈশ-চৰণত।\nচৰিত্ৰ (Character) মানুহৰ জীৱনৰ ভেটি। এই ভেটিটো দৃঢ় হব লাগে, নতুবা জীৱনৰ বৃহৎ অট্টালিকাটো সংসাৰৰ হেঁচাত পৰি চূৰ-মাৰ হৈ যাব। জীৱন মানে মানুহৰ পূৰ্ণ মনুষ্যত্ব বিকশিত হোৱা জীৱন; মাথোন খোৱা, শোৱা আৰু ধন-ঘটি ইন্দ্ৰিয়ৰ বৃত্তি চৰিতাৰ্থ কৰা জীৱন নহয়,—কাৰণ এনে জীৱন পশুৰ জীৱনতকৈ এখাপৰহে ওপৰৰ। চৰিত্ৰ-মন্দিৰত ঈশ্বৰৰ সন্তান মনুষ্যৰ ঐশ্বৰিক গুণবোৰৰ মূৰ্ত্তি প্ৰতিষ্ঠিত থাকে, এতেকে সেই মন্দিৰ টান, শকত, নফটা, নভগা আৰু নুৰুখা হব লাগে। বাহিৰৰ শত্ৰুৰ আক্ৰমণ ব্যৰ্থ কৰি চিৰকাল আত্মৰক্ষা কৰি, মূৰৰ ওপৰৰ সোণৰ কলচীটি জগত-কৰ্ত্তাৰ [ ৮ ] ফালে পোন কৰি থৈ আত্মপ্ৰসাদ লাভ কৰিব পৰা হব লাগে এই চৰিত্ৰ-মন্দিৰটি।\nপ্ৰতিৰোধ-শক্তি (Resistance) চৰিত্ৰ-মন্দিৰৰ ভেটি হব লাগে। জীৱন এটা ধাৰাবাহিক প্ৰতিৰোধৰ ফল। নৰিয়াৰ প্ৰতিৰোধ, নৈসৰ্গিক আক্ৰমণৰ প্ৰতিৰোধ, হিংসাকুৰীয়া জন্তুৰ আক্ৰমণৰ প্ৰতিৰোধ, কুসঙ্গজনিত কুভাবৰ প্ৰতিৰোধ, স্বাৰ্থপৰ, বিদ্বেষী আৰু খলৰ আক্ৰমণৰ প্ৰতিৰোধ, নীহ, কুট, নিন্দক আদি নিষ্কাৰণ বৈৰীৰ আঘাতৰ প্ৰতিঘাত, জীৱন ৰক্ষাৰ নিমিত্তে আৱশ্যক। প্ৰতিঘাতৰ শক্তি বা বলে মানুহক সকলো অৱস্থাতে পোন হৈ থাকি কৰ্ত্তব্য পালন কৰিবলৈ বল দি যোগ্য কৰে। এই শক্তিৰে অনুপ্ৰাণিত হৈ মানুহে স্বচ্ছন্দে জীৱিকা [ ৯ ] উপাৰ্জ্জন কৰিব পৰা ক্ষমতা লাভ কৰে, আৰু নিজক সততে বিপদৰ পৰা মুক্ত আৰু ৰক্ষা কৰি তেওঁ কৰ্ত্তব্য-কাৰ্য্য সম্পাদন কৰিব পৰা হয়। ব্যায়াম, বিশুদ্ধ বায়ু, বিশুদ্ধ আহাৰে শৰীৰলৈ এই ক্ষমতা আনে আৰু ওখ চিন্তা, পৰোপকাৰ চিন্তা, ঈশ্বৰচিন্তা, জীৱৰ প্ৰতি দয়া প্ৰেম আৰু ঈশ্বৰৰ প্ৰতি একান্ত ভক্তিয়ে মনলৈ এই ক্ষমতা আনে।\nপ্ৰতিৰোধ শক্তি যেনেকৈ বাহিৰৰ আততায়ীৰ পৰা চৰিত্ৰ-মন্দিৰ ৰক্ষাৰ নিমিত্তে আৱশ্যকীয়, ভিতৰৰ মন্দিৰত সেই দৰে প্ৰাণ প্ৰতিষ্ঠা কৰি তাক সজীৱ সবল কৰি ৰাখিবলৈ constructiveness নিৰ্ম্মাণ বা গঠনশক্তি আৱশ্যক। বাহিৰৰ বিপৰীত ধৰ্ম্মাৱলম্বী পদাৰ্থ ভিতৰলৈ সোমাব নিদিয়াকৈ জানিবা ভিতৰখন [ ১০ ] ৰাখিলা, কিন্তু সি তো খালি নাথাকে, nature abhorsavacuum অৰ্থাৎ প্ৰকৃতিত অৰ্থাৎ সৃষ্টিত কোনো ঠাই খালি থকা নিয়ম নাই; তুমি যদি তোমাৰ মাল-গুদামত বাহিৰৰ বস্তু নুসুমাই তাক খালি কৰি পেলাই থোৱা, তেন্তে ভিতৰত সি ভেকুৰ লাগি পচা গোন্ধ ভাপ আৰু কাঠফুলা জেকনিৰে লাহে লাহে পুৰ হৈ উঠিব; সেইদেখি তাক ভাল, সজ বস্তুৰে পূৰাব লাগিব। সজ চিন্তা, সজ স্বভাৱ, সজ কাৰ্য্যৰ সমল প্ৰস্তুত কৰি সেই বাবে তোমাৰ চৰিত্ৰ মন্দিৰৰ ভিতৰখন পূৰাই থবা।\nপৰ্য্যবেক্ষণ (Observation) চৰিত্ৰ-মন্দিৰৰ গাথনিৰ গুৰিডোখৰৰ ইটা। তোমাৰ চাৰিউফালে দিনৌ কি ঘটিছে, তাৰ গঢ় গতি কেনে, স্বভাৱ কি [ ১১ ] ফল কি, ইত্যাদি তন্ন-তন্নকৈ চাই জুকিয়াই যাবা। ওপৰে ওপৰে চেলেংপেতেংকৈ চালে নহয়। প্ৰথমতে তোমাৰ এই পৰ্য্যবেক্ষণৰ শক্তি দুৰ্ব্বল থাকিলেও, তাক ব্যৱহাৰ কৰোঁতে কৰোঁতে তাৰ শক্তি মহা প্ৰবল হৈ উঠিব নিশ্চয়; আৰু শেহত সি ইমান তীক্ষ্ণ হব, ইমান প্ৰবল হব, যে তুমি নিজেই আচৰিত মানিবা এইটো কথাত, যে এশজনৰ ভিতৰত নিৰান্নবইজনৰ চকুত নপৰা কথা তোমাৰ চকুত পৰিছে। যি পৰ্য্যবেক্ষণে তোমাৰ মন উন্নত কৰে, তেনে পৰ্য্যবেক্ষণত তোমাৰ শক্তি আৰু সময় সৰহকৈ ব্যয় কৰিবা। পৰ্য্যবেক্ষণ শক্তিয়ে ঘটনা আৰু পদাৰ্থৰ জটিলতাৰ আঁহ ফঁহিয়াই বেলেগ কৰি দি তাৰ আচল প্ৰকৃতি উলিয়াই দিয়ে; আৰু তেতিয়া তোমাৰ বিবেচনা জ্ঞানে সেই বস্তুৰ [ ১২ ] ভাল অংশ সামৰি লৈ বেয়া অংশ দলিয়াই পেলাব।\nপৰ্য্যবেক্ষণতে শেষ নকৰি তাৰ ফল কামত লগাব লাগে। অনেকে অনেক কথা দেখে, জানে আৰু ভাবে; কিন্তু কামত সেইবোৰ লগাব নোৱাৰে বা লগাবলৈ যত্ন নকৰে। এনে মানুহ জান শুনি, শিকি বুজিও অকৰ্ম্মণ্য হয়। তোমাক নিজকে তুমি ভালকৈ চলাবলৈ শিকাঁ, তেহে লোকক চলাব পাৰিবা; নিজক শাসনৰ তললৈ আনিলেহে লোকক তোমাৰ শাসনৰ তললৈ আনিব পাৰিবা। নিজৰ ওপৰত তুমি গৰাকি হবগৈ পাৰিলে, অৰ্থাৎ তোমাৰ স্বভাৱ চৰিত্ৰক তোমাৰ সম্পূৰ্ণ তলতীয়া কৰি লব পাৰিলে, তুমি পৰিবেষ্টিত থকা বাহিৰৰ মনুষ্যসমাজ [ ১৩ ] আৰু অৱস্থাকো লাহে লাহে তোমাৰ তলতীয়া কৰিব পাৰিবা।\nপৰিমিতব্যয় চৰিত্ৰ-মন্দিৰৰ আন এটি লাগতিয়াল সঁজুলি। বিবেচনাৰে সৈতে সময়, শক্তি, পৰিশ্ৰম, বুদ্ধি আৰু অৰ্থৰ সদ্ব্যৱহাৰ কৰাৰ মানেই মিত্যব্যয় বা বিবেকব্যয় (economy)। বিবেকব্যয়ীক বহুতে বুজিব নোৱাৰি কৃপণ বুলি ভাবে, কিন্তু বিবেকব্যয় কৃপণতা নহয়। ঘৰুৱা অসমীয়া কথাত কিৰ্পিণক বান্ধ্‌কানি বোলে। কিন্তু ভৱিষ্যতলৈ চকু ৰাখি অৰ্থৰ নিয়মিত সদ্ব্যৱহাৰ কৰাক বান্ধ্‌কানি নোবোলে। স্বৰূপাৰ্থত মিত্যব্যয়ী মানুহহে প্ৰকৃত উদাৰ আৰু পৰোপকাৰী হব পাৰে। প্ৰায়ে দেখা যায় যে অতিপাতকৈ খৰচ কৰি দাতাকৰ্ণ [ ১৪ ] হব খোজাজনৰ শীঘ্ৰে কঁকাল পৰে; সেইদেখি তেওঁ যেতিয়া যত অৰ্থেৰে প্ৰকৃত সহায় কৰিব লাগে, তেতিয়া তত কৰিব নোৱাৰা হয়। সেই নিমিত্তে তোমাৰ সুসময়তে ভৱিষ্যত দুঃসময়লৈ সাঁচিবা। অকল বিত্তৰ বিষয়তে হে যে এই কথা খাতে এনে নহয়; পৰিশ্ৰম, স্বাস্থ্য, বুদ্ধি ইত্যাদিতো এই কথা খাটে। সেই দেখি ইংৰাজী ইকনমি Economy শব্দটোৰ আচল প্ৰতিশব্দ বিবেকব্যয়। ডেকাকালৰ সুলভ স্বাস্থ্যৰ অপব্যয়, অপব্যৱহাৰ কৰি শেষ বয়সত ভগ্নদেহ, ৰুগ্নস্বাস্থ্য লৈ অনুতাপ কৰি জীৱন কটোৱা মানুহৰ লেখ বৰ কম নহয়। মুঠতে, শক্তি সঞ্চয় কৰাঁ আৰু তাক আৱশ্যক মতে ব্যয় কৰা, তুমি সংসাৰত বিজয়ী হবা। তুমি মনত দৃঢ়ভাৱে ভাবিবা, যে তোমাৰ অৰ্থ, তোমাৰ শক্তি [ ১৫ ] সামৰ্থ, তোমাৰ শৰীৰ, তোমাৰ মন, বুদ্ধি, তুমি তোমাৰ নিজৰ প্ৰতিবাসীৰ, দেশৰ, মনুষ্য সমাজৰ উপকাৰৰ অৰ্থে আৰু ঈশ্বৰৰ প্ৰীতিৰ অৰ্থেহে সঞ্চয় কৰিছা; তেনেহলে নিশ্চয় তুমি নিজেও উন্নত হবা আৰু পৰোপকাৰ কৰিব পাৰিবা আৰু তোমাৰ অভীষ্ট সাধনো হব।\nচৰিত্ৰ-মন্দিৰৰ ভিতৰত উজ্জ্বল অথচ মিঠা বন্তি হৈছে আনন্দ। আনন্দই শৰীৰ মন আনন্দিত কৰি সুমধুৰ কৰি ৰাখে। কোনো দুখ বিপদৰ বাবে মনলৈ নিৰানন্দ অহাটো স্বাভাৱিক; কিন্তু সেই নিৰানন্দকে মনত পাগি-পুৰি নাথাকিবা; মনত বেজাৰ থাকিলেও মুখেৰে আনন্দ কৰিবা; তেনেকৈ আনন্দৰ কথা কৈ থাকোঁতে আৰু লোকে কোৱা [ ১৬ ] আনন্দৰ কথা শুনি থাকোতে তোমাৰ নিৰানন্দক আনন্দই লাহে লাহে জয় কৰি ভিতৰৰ পৰা উলিয়াই খেদি দিব। এইটো নাপাহৰিবা যে, মুখৰ শব্দৰ বৰ ক্ষমতা; সি উচ্চাৰিত হৈ হৈ ইমান শক্তিমন্ত হয় গৈ যে শেহত তোমাৰ চিন্তাৰ ওপৰতো সি প্ৰভাৱ বিস্তাৰ কৰে। শব্দক Empty খালি বুলি বহুতে তাক শূন্য যেন দেখে; কিন্তু সেই শূন্য ব্যোম (Ether), যাৰ স্পন্দনত ব্ৰহ্মাণ্ডৰ শিপা পৰ্য্যন্ত লৰে; যাৰ কম্পনত সৃষ্টি, স্থিতি, লয় ঘটে; মনৰ ভাব সলোৱাটো তো তাৰ এটা ক্ষুদ্ৰ কাম মাথোন। দুখত ব্যথিত নহৈ তাক অগ্ৰাহ্য কৰিবলৈ সেইদেখি জ্ঞানী সাধুসকলে উপদেশ দিয়ে। দুখক, কষ্টক অগ্ৰাহ্য অৱহেলা কৰিলে বাস্তৱিক সি দুৰ্ব্বল হৈ মৃত্যুৰ মুখত পৰে; আৰু তাকে লৈ তাৰে গুণ মহিমা বখানি [ ১৭ ] আৰু চিন্তা কৰি থাকিলে সি ফাপি উঠি ক্ৰমাৎ ডাঙৰ হৈ যায়। এইদেখি অদৃষ্টক হাঁহি উৰাই দিয়া ভাল। বাধা বিঘিনিক তুচ্ছ কৰি থোৱাঁ; দেখিবা, সি আপোনাআপুনি খোৰাকৰ অভাৱত মৰি যাব। প্ৰত্যেক দিনত ওলোৱা সুবিধাবোৰ তুমি আনন্দ মনেৰে গ্ৰহণ কৰি তাক কামত লগাই যাবা। তুমি ভাবাঁ,—যে বিপদ জয় কৰি উঠিব পাৰিবা, কাৰণ তোমাৰ ক্ষমতা আছে; আৰু তুমি জয় লাভ কৰিব পাৰিবা, কাৰণ তুমি ইচ্ছা আৰু সংকল্প কৰিছা। “You can, therefore you will. You will, therefore you will, You shall, therefore you realize.” এই ধাৰণাই তোমাৰ মন আনন্দেৰে পৰিপূৰ্ণ কৰিব। তুমি যে জয়ী হবা, এই দৃঢ় বিশ্বাস তুমি মনত পোষণ [ ১৮ ] কৰিছা; ফলত তোমাৰ ক্ষমতা বৃদ্ধি প্ৰাপ্ত হৈছে; এই ধাৰণা যে প্ৰকৃত, ই নিশ্চয় তোমাৰ মনলৈ আনন্দ আনিবই আনিব।\nআনন্দই মুখ উজ্জ্বল কৰে।\nশোকে অন্তৰ ধ্বংস কৰে॥\nআন্দদায়ী কোনো কাৰ্য্যত নিমগন হোৱাঁ, দেখিবা, চাৰিউফালৰপৰা আনন্দৰ সোঁতে তোমাৰ মন বুৰাই পেলাবহি। ৰঙীয়াল মানুহৰ সঙ্গ লোৱাঁ, সঙ্গগুণত তোমাৰ মনো ৰঙীয়াল হব। হাঁহা, খুব হাঁহা, তোমাৰ মনৰ গ্লানি কাটি যাব। হাঁহিতোলা মানুহৰ লগ লোৱাঁ, তেওঁৰ হাঁহিয়ে তোমাৰ মন প্ৰফুল্লিত কৰিব। হাঁহি খোচৰা বস্তু; ৰং হাঁহিৰ কথা কোৱা মানুহৰ ওচৰলৈ অহিলে তোমাৰ মনও তেনে গুণীয়া হব নিশ্চয়। তোমাৰ অন্তৰত আনন্দময় [ ১৯ ] পৰমেশ্বৰ আছে, ভয় কি? সংশয় কি? তেওঁৰ আনন্দ ভিক্ষা কৰাঁ, পাবা; পাই তুমিও আনন্দময় হবা। দুখৰ ঢাকোনেৰে, আৰু শোকৰ মিছা ভাবনাৰ আৰ-কাপোৰেৰে আনন্দময়ক নাঢাকিবা, তেওঁ নিভৃত কোণত আনন্দস্বৰূপে বৰ্ত্তমান; মায়াৰ কপট ঢাকোন পেলাই দি তেওঁৰ কাষ চাপাঁ, তোমাৰ মনতো মহানন্দ মিলিব। প্ৰেম বহুমূলীয়া বস্তু। প্ৰেমবিহীনে প্ৰেমময়ক নেপায়। ঈশ্বৰ প্ৰেমময়। পৰোপকাৰ, জীৱৰ প্ৰতি দয়া, কৰুণা, প্ৰেমময়ৰ প্ৰেমোপহাৰ। তাৰ সদ্ব্যবহাৰ কৰাঁ; শঙ্কা নকৰিবা; ভয় নকৰিবা; প্ৰেম বিলোৱাঁ, প্ৰেম লোৱাঁ, তোমাৰ মন-ভঁৰাল প্ৰেম-সমলেৰে পূৰ হব। পৰৰ মঙ্গল চিন্তা কৰাঁ, দেখিবা তোমাৰ মন মঙ্গলেৰে পৰিপূৰ্ণ হব; আৰু মঙ্গলে পৰৰ যে উপকাৰ কৰিবই, [ ২০ ] তোমাৰো পৰম উপকাৰ অনিবাৰ্য্য। তোমাৰ মন যেতিয়া ডাঙৰ হব, আৰু সি সুমধুৰ প্ৰেমৰসেৰে পৰিপূৰ্ণ হব, তেতিয়া চাৰিওফালে অসীম আনন্দ। লোকৰ ভাল কৰিবলৈ গলে তোমাৰ ভাল-কৰা শক্তি দিনে দিনে বৃদ্ধি পাব, তুমি পৰম প্ৰেমময় ঈশ্বৰৰ সমীপৱৰ্ত্তী হবা, আৰু সকলো এক ঈশ্বৰৰ সন্তান, সকলো তোমাৰ নিজৰ সম্বন্ধীয়া, এই মহান সত্য তোমাৰ মনত প্ৰতিভাত হব। সকলোকে সদায় উছাহ বাক্য প্ৰদান কৰিবা, সাহ দিবা, বল দিবা, সহায় কৰিবা। এনে কৰিলে দুগুণ উপকাৰ,—নিজৰো, পৰৰো। কোনো এনে দুখীয়া নহয়, যে তেওঁ ধনেৰে লোকক সহায় কৰিব নোৱাৰিলে বুলিও, ভাল মাত এষাৰেৰেও যে সহায় কৰিব নোৱাৰিব। আপদত ভাল মাত, উছাহৰ [ ২১ ] মাত এষাৰেই লাখটকীয়া। যি তেনে মাত অন্তৰেৰে সৈতে দিছে, আৰু যি অন্তৰেৰে সৈতে গ্ৰহণ কৰিছে, সিহে তাৰ প্ৰকৃত মোল বুজে। তুমি জানিবা ভাল মাতষাৰেৰে লোকৰ কোনো উপকাৰ কৰিব নোৱাৰিলাই, তথাপি তাৰ দ্বাৰাই এইটো প্ৰমাণ হল যে, মনুষ্যজাতিৰ প্ৰতি দয়া কৰুণা আৰু সহানুভূতিৰ ভাব প্ৰত্যেক মানুহৰ অন্তৰতে আছে। আন একো নহলেও তুমি ঈশ্বৰৰ সৃষ্টিৰ মূল সত্য কৰুণা, সহানুভূতি আৰু ন্যায়ৰ সন্মান ৰক্ষা কৰি তোমাৰ কৰ্ত্তব্য পালন কৰিলা তো। কিন্তু এইটো জানিবা যে পৃথিৱীত ন্যায় আৰু প্ৰেম এই দুটাই ঘাই পদাৰ্থ।\nচৰিত্ৰ-মন্দিৰৰ আন এটা উপাদান ওখ আদৰ্শ। [ ২৪ ] ওখ আদৰ্শ মনত লৈ সংসাৰত বাট বুলিলে তুমিও ওখ হবা। ক্ষুদ্ৰ আদৰ্শ বা আদৰ্শ-বিহীন হৈ চলিলে তোমাৰ উন্নতি মৰুভূমিত পানী বিচৰাৰ নিচিনা। উন্নত হব নোৱাৰিলে নিশ্চয় অধঃপাত, কাৰণ সংসাৰত একে ঠাইতে থাকিব কোনেও কেতিয়াও নোৱাৰে। হয় তুমি আগবাঢ়িব লাগিব, নহয় পিছপৰি যাবলৈ বাধ্য হবা। ডাঙৰ ভাব, ওখ চিন্তা, ওখ আৰ্হি লৈ বাট বুলাঁ, ভয় নকৰিবা, তুমি দিনক দিনে উন্নতিৰ বাটত নিশ্চয় আগুৱাবা। ওখ আদৰ্শ ওখ চিন্তা মানে শূন্যত অট্টালিকা নিৰ্ম্মাণ নহয়। সম্পূৰ্ণক আগত ৰাখি চলিলে লাহে লাহে সম্পূৰ্ণৰ অংশবিলাক তোমাৰ ক্ষমতাৰ আয়ত্বাধীন হব। সুন্দৰক আৰাধনা কৰাঁ তুমিও সুন্দৰ হবৰ ফালে যাবা। ঈশ্বৰ সত্যং শিবং সুন্দৰং। এই [ ২৫ ] বাটে আগ বাঢ়াঁ, তুমিও সৌন্দৰ্য্য, সুমঙ্গল আৰু সত্যৰ অধিকাৰী হবা, তুমি ঈশ্বৰৰ অংশ জীৱ, ভয় কি? তুমি দিনৌ এইকেইটা মন্ত্ৰ মাতিবা—\n(১) মই অসৎ আৰু অমঙ্গলৰ প্ৰতিৰোধ কৰিম।\n(২) মই মঙ্গলকাৰ্য্য কৰি নিজক মঙ্গলময় কৰি গঢ়িম।\n(৩) মই সকলো তন্ন-তন্নকৈ পৰ্য্যবেক্ষণ কৰিম।\n(৪) মই সকলো কাৰ্য্য ফঁহিয়াই তাৰ ভাল বেয়া উলিয়াম।\n(৫) মই কৰ্ত্তব্য কাৰ্য্য যথাসাধ্য ভালকৈ কৰিম।\n(৬) মই মিতব্যয় কৰিম।\n(৭) মোৰ মনক আনন্দময় কৰি ৰাখিম।\n(৮) মই বন্ধুৰ সমাদৰ কৰি বন্ধুতা বৃদ্ধি কৰিম। [ ২৬ ]\n(৯) মই পৰোপকাৰ মোৰ ব্ৰত কৰি লম।\n(১০) মই মোৰ আগত ওখ আদৰ্শ ৰাখিম।\nতুমি যি কামকে কৰা তাত মন প্ৰাণ সমৰ্পণ কৰি কৰিবা। তাৰ উন্নতিৰ নিমিত্তে দিনে ৰাতিয়ে চিন্তা কৰিবা, তেনেহলে নিশ্চয় তুমি কৃতকাৰ্য্য হবা। মাকে যেনেকৈ লৰা তোলে, তুমি সেইদৰে তোমাৰ ব্যৱসায় তুলিব লাগিব, নতুবা সি বেয়া হব। যেতিয়া যি কৰিব লাগে সেইটো কৰি যাবা, পেলাই নথবা। নিজৰ স্বাৰ্থ নিজে দেখিলেহে সি ৰক্ষা পৰিব; লোকে দেখিলে সি কেতিয়াও তুমি নিজে দেখাৰ নিচিনা নহয়। বনৰীয়া বোন্দাই পহু মাৰি নিদিয়ে বুলি আমাৰ বুঢ়া লোকে কয়। সকলো কামৰ ভিতৰত প্ৰৱেশ কৰিবা। তোমাৰ কামৰ বিষয়ে [ ২৭ ] সকলো তন্নতন্নকৈ জানি লবা। লোকৰ ওপৰত সম্পূৰ্ণ নিৰ্ভৰ নকৰিবা। প্ৰশ্ন কৰিবা জানিবলৈ আৰু শিকিবলৈ, যাক প্ৰশ্ন কৰা তাক ঠগাবলৈ বা জব্দ কৰিবলৈ নহয়। পিছৰষাৰত কোৱা বাটে প্ৰশ্ন কৰিলে তাৰে তোমাৰ উপকাৰৰ কোনো কথা কাৰোপৰা উলিয়াব নোৱাৰা, বৰং তেওঁ তোমাৰ মতলব বুজি লৈ তোমাৰ উদ্দেশ্য বিফল কৰি দিব; কাৰণ আত্মৰক্ষাৰ অৰ্থে যত্ন কৰা সকলোৰে স্বভাৱ।\nগোটেইটো জীৱনতে এহাশুধীয়া (Sincere) হবা। মুখে এটা পেটে এটা লৈ চলিলেই তোমাৰ সৰ্ব্বনাশ। তেনে স্বভাৱেৰে তুমি একো কাম সিদ্ধি কৰিব নোৱৰা। পোনতে, অৰ্থাৎ তুমি ধৰা নপৰা[ ২৮ ] লৈকে, দুটা এটা কথাত তুমি সিদ্ধি লাভ কৰিলেও, পিছ্ত ধৰা পৰি থিতাতে তুমি মাটি হবা, তোমাক কোনেও বিশ্বাস নকৰা হব; তাৰ বাহিৰেও তোমাৰ মনৰ অধোগতি হবই হব, নিশ্চয় নিশ্চয়। বহুতে “Honesty is the best policy” অৰ্থাৎ নিষ্কপটতা সকলোত কৈ ভাল নীতি বুলি তাৰ আশ্ৰয় লৈ কাম কৰে। কিন্তু যদিও সেইটো ভাল তথাপি সি সদায় নিৰাপদ নহয়; কাৰণ policy বা নীতিৰ হিচাপত মাথোন নিষ্কপট হৈ চলিলে, এনেকুৱা অৱস্থা কেতিয়াবা তোমাৰ হব যে সি কেতিয়াবা কোনো কামত খাপ নোখোৱা হলে কপটতা (dishonesty) অৱলম্বন কৰিবলৈ তোমাৰ মন যাব। আৰ্জব (uprightness) সত্য বস্তু, এই হিচাপত আৰ্জবৰ (honesty) আশ্ৰয় লোৱাটোহে উচিত। ঈশ্বৰৰ [ ২৯ ] আগত তোমাৰ business policy ব্যৱসায়াত্মিকা কূট বুদ্ধি গ্ৰাহ্য নহয়।\nসাহ চৰিত্ৰ গঠনত বৰ দৰ্‌কাৰ। কিন্তু সৎ সাহহে (moral courage)। আমাক এনে সাহ লাগে যাক ইংৰাজী ভাষাত Fortitude বোলে। এই সাহে মনলৈ এনে বলে আনে, যাৰ দ্বাৰাই ক্ৰোধ, ভয় ইত্যাদিৰ ওপৰত আমাৰ কৰ্ত্তৃত্ব হয়। সমুখত উপস্থিত হোৱা বিপদ এই সাহৰ আগত কোঁচ খাই যায়। যদি সেই বিপদ এনেকুৱা হয় যে সি দুৰ্ণিবাৰ, অদম্য, তথাপি এই সৎসাহে আমাক বীৰৰ নিচিনাকৈ সেই বিপদৰ সমুখ হৈ তাৰ আক্ৰমণ সহ্য কৰিবলৈ শিকাব। যি বিপদৰ কোনো প্ৰতিকাৰ নাই তাক বুকু পাতি নিৰ্ভয়ে সহ্য কৰাটোও সাহৰেহে কাম। [ ৩০ ] মানুহৰ জীৱনত বিপদ আহিয়েই থাকে, সেইদেখি সাহক জীৱনৰ এৰিব-নোৱাৰা লগৰীয়া কৰি লব লাগে। বিপদ যেনেকুৱাই হওক সি আহি আগত পৰিলে, থিৰ হৈ মুখত মিচিকীয়া হাঁহিৰে তাৰ সমুখ হব লাগে।\nমানুহৰ দোষ ক্ষমা কৰিবা। ক্ষমাত মহত্ব আৰু দেৱত্ব আছে, আৰু সি তোমাৰ চৰিত্ৰত প্ৰতিভাত হৈ তোমাক আৰু ওখ আৰু মহৎ কৰিব। ক্ষমাই মনলৈ দয়াৰ বাট, প্ৰেমৰ বাট মুকলি কৰি ৰাখে। যি দোষ কৰে, তাৰ ঠাইত তোমাৰ মনতে তোমাক বহুৱাই চাবা, তেনেহলেই তুমি তেওঁক ক্ষমা কৰিব পাৰিবা। হিংসা, খিয়াল, দ্বেষ, ক্ৰোধ আদি নানা অৱস্থাত পৰি মানুহে পশুত্ব প্ৰাপ্ত হৈ পৰৰ বিৰোধ [ ৩১ ] আচৰণ কৰে। সেইটো বুজি, কৃপা কৰি, ক্ষমা কৰি, সাধুতাৰে তাৰ অসাধুতাক জয় কৰিবা। অনেকে বিপক্ষক ক্ষমা কৰে, কিন্তু বিপক্ষৰ দোষটো হলে নাপাহৰে, মনত টোপোলা বান্ধি থৈ দিয়ে। ক্ষমাও কৰিব লাগে, দায় পাহৰিবও লাগে, তেহে সম্পূৰ্ণ ক্ষমা কৰা হয়, নতুবা পুৰণি দোষৰ সোঁৱৰণিয়ে তোমাৰ মনত আকৌ কেতিয়াবা বিপৰীত ভাবক সাৰ পোৱাই দিব পাৰে। সেইদেখি দোষৰ ক্ষমাক সম্পূৰ্ণ কৰিবলৈ পাহৰণি লাগে।\nঈশ্বৰে সৃষ্টিৰ সকলো পদাৰ্থ, সকলো কাৰ্য্যকে আপুনি গঢ়িছে; মাথোন এটি কাৰ্য্যৰ গঠন তেওঁ মানুহৰ হাতত এৰি দিছে; সেইটি মানুহৰ চৰিত্ৰ গঠন। ইয়াৰ কাৰণ, মানুহক তেওঁ বুদ্ধি বিদ্যা [ ৩২ ] আৰু চিন্তা-শক্তি দান কৰি ৰাখিছে। এইফেৰা “স্বৰাজৰ” (Self-Government) ক্ষমতা মানুহে ঈশ্বৰৰপৰা লাভ কৰিছে। এতেকে এইফেৰি “স্বৰাজৰ” শাসন, গঠন মানুহে ভালকৈ কৰিলে ভাল হৈ তাৰ ভাল ফলভোগ কৰিবলৈ পায়, বেয়াকৈ কৰিলে বেয়া হৈ তাৰ বেয়া ফলভোগ কৰিবলৈ পায়। Self-Governing Municipality অৰ্থাৎ স্বায়ত্বশাসনৰ ক্ষমতা পোৱা কোনো মিউনিচিপেলিটিয়ে ভালকৈ নিজৰ কৰ্ত্তব্য কৰিব নোৱাৰিলে, গবৰ্ণমেণ্টে সেই মিউনিচিপেলিটিৰ পৰা সেই ক্ষমতা কাঢ়ি নিয়া আমি চকুৰ আগতে দেখি আছোঁ; সেইদৰে নিজৰ চৰিত্ৰ গঠন কাৰ্য্যত অপাৰগ হোৱা লোককো ঈশ্বৰে তেওঁৰ হাতৰ পৰা এই ডাঙৰ ক্ষমতা কাঢ়ি নি, চৰিত্ৰ কি বস্তু [ ৩৩ ] তাক নজনা পশুৰ শাৰীলৈ পঠিয়ায়। সজ চিন্তা সজ কাৰ্য্যৰ জনক। মনৰ পোহৰে তোমাৰ কাৰ্য্যৰ এন্ধাৰ চুকতো পোহৰ পেলায়। মন, বুদ্ধি, চিত্তক শুদ্ধ কৰি ৰাখাঁ, আৰু সেই বিশুদ্ধ মন বুদ্ধি চিত্তৰে তোমাৰ অন্তৰ বিশুদ্ধ কৰি, জীৱনৰ কাৰ্য্যক্ষেত্ৰত আগ বাঢ়ি যোৱা, ভয় নাই, তোমাৰ জয় নিশ্চয়।\nঈশ্বৰত একান্ত বিশ্বাস, একান্ত নিৰ্ভৰ কৰি, তোমাৰ জীৱনত এহাশুধীয়াকৈ নিষ্কপটভাৱে কৰা কাৰ্য্যৰ ফলাফল তেওঁৰ চৰণত সমৰ্পণ কৰাঁ, হে বন্ধুসকল, এয়েই তোমালোকৰ প্ৰতি এই দুখীয়াৰ উপদেশ!\n"https://as.wikisource.org/w/index.php?title=বাখৰ&oldid=66153"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২১ মে' ২০২০ তাৰিখে ০৭:০৬ বজাত সলনি কৰা হৈছিল।


ডা ল’ষ্ট পেট্ৰ’ল (প্ৰতিম প্ৰতাপ বৰুৱা) - সাহিত্য ডট অৰ্গ\nআবেলিৰ বেলিটো ৰঙচুৱা হৈ ভাগৰুৱা যেন হৈ পৰিছে। ওখ ওখ গছবোৰৰ পৰা হেঙুলীয়া বৰণৰ ৰ’দজাকে আলসুৱাকৈ বিদায় লব খুজিছে। এজাক বগলী শাৰী পাতি উৰি গৈছে। নদীখনৰ দুয়োপাৰে থকা কঁহুৱা বনখিনি বাঢ়নি পানীয়ে হাওলাই পেলাইছে।\nনদীখনেদি দুখন মেচিন নাও অগা-পিছাকৈ গৈ আছিল। অদূৰত নদীখনে এটা পাক লৈছে। প্ৰথম নাওখন চলাই থকা, দলটোৰ নেতা ৰাজীৱ গৌতম শইকীয়াই নাওখনৰ বেগ অলপ কমাই দিলে আৰু পিছে পিছে সিখন নাও চলাই আহি থকা কল্যাণক হাত দাঙি বেগ কমাবলৈ ইংগিত দিলে। ৰাজীৱৰ উদাস মুখখন ডুব যাব খোজা বেলিটোৰ পোহৰত আৰু উদাস দেখা গৈছে। ৰাজীৱৰ কাষতে থিয় হৈ আছিল গৌৰৱ চহৰীয়া। অনবৰতে ডিঙিত কেমেৰা এটা ওলোমাই থোৱা, অৰণ্যৰ বেছিভাগ চৰাই চিনি পোৱা, অনৰ্গল খুহুঁতীয়া কথা কৈ আনক হঁহুৱাই হঁহুৱাই পেট বিষোৱাব পৰা গৌৰৱো আজি নিমাত, নিস্তব্ধ। কেম্পৰপৰা ওলোৱাৰে পৰা এতিয়ালৈকে যোৱা পাঁচ ঘন্টাৰো বেছি সময় একেৰাহে নাওখন চলাই আছিল ৰাজীৱে। কিবা এটা অসহ্য খঙ আৰু দুখত তাৰ হাতদুখনে নাওখনৰ হুইলটো খামুচি ধৰি আছিল। গৌৰৱে জোৰ কৰি ৰাজীৱক আঁতৰাই নাওখন চলোৱাৰ দায়িত্ব ল’লে। “অলপ বহি লৈ জিৰণী লওক ৰাজীৱদা। আৰু দুঘন্টাত আমি চহৰ পামগৈ।“ গৌৰৱৰ কথাত ৰাজীৱ সঁচাকৈয়ে নাওখনত বহি পৰিল।\nআকৌ এবাৰ সি নাওখনৰ ড্ৰাইভিং ছিটৰ ঠিক তলতে থকা কেবিনটোলৈ চালে। কেবিনৰ গ্লাচৰ বেৰত আঁউজি বহি আছে বৰ্ণালী। তাইৰ চুলিখিনি আউলী-বাউলী হৈ কেবিনৰ গ্লাচখনত হেঁচা খাই আছে। কেবিনৰ সিপাৰে নাওখনৰ এমূৰত তলমুৱাকৈ বহি আছে পশু চিকিৎসক সংঘমিত্ৰা কাকতি। পিছৰ নাওখনত আহি আছে কল্যাণ আৰু অৰ্ণৱ। লোকালয়ৰ পৰা আঁতৰত, বানপানীয়ে আধা ডুবাই থোৱা অৰণ্যখনৰ মাজেদি বৈ যোৱা নদীখনেদি নাওদুখনে সোঁতৰ বিপৰীতে গতি কৰিছে। যাত্ৰীসকল নিমাত, নিস্তব্ধ। চহৰ পাবলৈ এতিয়াও দুঘণ্টাৰ বাট।\nদুপৰীয়া প্ৰায় একমান বজাত ৰাজীৱ গৌতম শইকীয়াৰ মোবাইল ফোনটো বাজি উঠিছিল। সংঘমিত্ৰাৰ ফোন। কিছুসময়ৰ পিছত আবেলি পৰত ৰাজীৱে নিজৰ টীমটো লৈ অৰণ্যলৈ যোৱাৰ কথা আছিল। সি সেইসময়ত সন্মুখৰ টেবুলখনত মেলি থোৱা মেপখনত কেইটামান চিন দি আছিল। সি মেপখনত দি যোৱা প্ৰতিটো চিনতে চোৰাং চিকাৰীয়ে একোটাকৈ গড় নিধন কৰিছিল। মেপখনৰ পশ্চিম দিশত, নদীখনৰ নামনিত এই চিনবিলাকৰ সংখ্যা বেছি আছিল। ৰাজীৱে ফোনটো ৰিছিভ কৰাৰ লগে লগে ভাহি আহিছিল সংঘমিত্ৰাৰ বিস্ফোৰিত কণ্ঠস্বৰ “ৰাজীৱ দা, ৰাজীৱ দা, গুলী চলিছে।“\nবহি থকাৰ পৰা একেজাপে উঠি ৰাজীৱে ক’লে – “হোৱাট? কোনে গুলী কৰিছে?“\n“নাজানোঁ। মই আৰু বিশ্বজিৎ এতিয়া নাৱত, নদীৰ মাজত। অম্লান আৰু বিজিত হাবিৰ মাজত।“\n“তোমালোকে নদীৰ পাৰলৈ যোৱা। সিহঁতক লৈ তাৰপৰা আঁতৰি আহা।“\n“ৰাজীৱদা, কিবা এটা হৈছে। অম্লান……“\nসংঘমিত্ৰাই ফোনতো কাটি দিছিল। এক চেকেণ্ডো নোৰোৱাকৈ ৰাজীৱে চিঞৰি উঠিছিল “কল্যাণ, অৰ্ণৱ, গৌৰৱ, বৰ্ণালী।“ মুহূৰ্ততে সকলো সাজু হৈছিল আৰু দৌৰি দৌৰি গৈ নাৱত উঠিছিল। ৰাজীৱে পূৰ্ণগতিত নাওখন ভটিয়নি সোঁতত এৰি দিছিল।\n“পিপোল ফৰ জাংগোল” নামৰ বেচৰকাৰী স্বেচ্ছাসেৱী সংগঠনটোৰ সদস্য তেওঁলোক। এইখিনি সময়ত ইয়াত বানপানী হয় আৰু এই অৰণ্যখনৰ বেছিভাগ ঠাই পানীত ডুবি থাকে। “পিপোল ফৰ জাংগোল”ৰ সদস্যসকলে যোৱা কিছুদিন ধৰি অতি কষ্টেৰে হাবিৰ মাজে মাজে নাৱেৰে ঘূৰি বানপানীৰ পৰা জীৱ জন্তুক ৰক্ষা কৰি ফুৰিছে। সিদিনা অম্লানে পানীত উটি অহা হৰিণা পোৱালি এটাক উদ্ধাৰ কৰি সিহঁতৰ কেম্পলৈ লৈ আনিছে। এইখিনি সময়তে অৰণ্যখনত চোৰাং চিকাৰীয়েও সন্তৰ্পণে প্ৰৱেশ কৰে। অৰণ্যখনৰ সীমাত থকা বজাৰখনত এতিয়া হৰিণাৰ মাংস উভৈনদী। কি নিষ্ঠুৰ এই চোৰাং চিকাৰীবোৰ! গড় অহা যোৱা কৰা বাটত গাঁত খান্দি গছপাতেৰে ঢাকি থয়। গড়টো আহি গাঁতত পৰি ওলাব নোৱাৰা হয়। তেতিয়া চোৰাং চিকাৰীয়ে আহি জীয়াই জীয়াই গড়টোৰ খৰ্গটো কুঠাৰেৰে ঘপিয়াই কাটি লৈ যায়। গড়টো চট্‌ফটাই চট্‌ফটাই তেনেকৈয়ে পৰি থাকে। এসময়ত গড়টোৰ মৃত্যু হয়। উন্নত আগ্নেয়াস্ত্ৰৰে সজ্জিত ভয়ংকৰ এই চোৰাং চিকাৰীবোৰৰ মুখামুখি হবলৈ বনৰক্ষীসকলে ভয় কৰে। সিহঁতে হাবিৰ মাজত পালে বনৰক্ষীকো গুলীয়াই মাৰিবলৈ কুণ্ঠাবোধ নকৰে।\nআনদিনাৰ দৰেই সেইদিনাও ৰাতি পুওৱাৰ আগতেই অম্লানৰ নেতৃত্বত বিজিতহঁতৰ চাৰিজনীয়া দলটো নাৱেৰে অৰণ্যলৈ গৈছিল। যোৱা কেইদিনমানৰ পৰা চোৰাং চিকাৰীৰ গতিবিধি বাঢ়িছে। সিহঁতৰ হাতত কেইবাটাও গড়ৰ মৃত্যু হৈছে। এজনী আঘাতপ্ৰাপ্ত গড়ৰ খবৰ আহিছিল। তাইক সুৰক্ষা দি চিকিৎসা কৰিবলৈ অম্লানহঁতে ডা: সংঘমিত্ৰাক লগত লৈ গৈছিল। অসীম সাহসেৰে অম্লানহঁতে গড়জনীক ট্ৰেংকুইলাইজ কৰি তাইক দুটা বেজী দিছিল। কিছু সময়ৰ পিছত গড়জনী থিয় হব পৰা হৈ লেংকুচিয়াই লেংকুচিয়াই অৰণ্যলৈ সোমাই যোৱা দেখি সংঘমিত্ৰাৰ মুখত হাঁহি বিৰিঙিছিল। নৈখনেৰে আৰু আগুৱাই গৈছিল অম্লানহঁত। এঠাইত সিহঁতে নাওখন ৰখাই কিছুসময় জিৰণী লৈ কিবাকিবি খাই লৈছিল। খাই থাকোতেই কিবা এটা সন্দেহত অম্লানৰ চকু-কাণ থিয় হৈ গৈছিল। তৎক্ষণাত সি আৰু বিজিত নাৱৰ পৰা নামি হাবিলৈ সোমাই গৈছিল। যাওঁতে সংঘমিত্ৰাক সি নাওখন নদীৰ মাজলৈ লৈ যাবলৈ কৈছিল। আগতেও এনেকৈ অম্লান আৰু বিজিতে এনেদৰে হাবিৰ মাজলৈ সোমাই গৈ আঘাতপ্ৰাপ্ত জন্তু বিচাৰি উলিয়াইছিল। গতিকে সংঘমিত্ৰাহঁতৰ চিন্তা কৰিবলগীয়া একো নাছিল। সিহঁত নামি যোৱাৰ কিছু সময়ৰ পিছতে হাবিৰ পৰা হঠাৎ গুলীৰ শব্দ ভাহি আহিছিল।\nৰাজীৱলৈ কৰা ফোনটো সংঘমিত্ৰাই কাটি দিছিল। তাই দেখিছিল অম্লান দৌৰি দৌৰি নদীৰ পাৰলৈ আহিছে। তাই আৰু বিশ্বজিতে একেলগে চিঞৰি উঠিছিল। অম্লানৰ পিছে পিছে হাতত বন্দুক লৈ দৌৰি আহিছিল দুজন মানুহ। এজনে অম্লানক পিছফালৰ পৰা গুলীয়াই দিছিল। দুয়োখন হাত ওপৰলৈ দাঙি অম্লান আঠুকাঢ়ি বহি পৰিছিল। লাহে লাহে সি একাষে বাগৰি পৰিছিল। আন এটা গুলীয়ে সংঘমিত্ৰাৰ কাষতে নাওখনত থিয় হৈ থকা বিশ্বজিতক আঘাত কৰিছিল। মুখেৰে এটাও শব্দ উচ্চাৰণ নকৰাকৈ বিশ্বজিত বাগৰি পৰিছিল। সংঘমিত্ৰাই পাগলীৰ দৰে চিঞৰি চিঞৰি নাওখন ভটিয়নী সোঁতত এৰি দিছিল। তাইৰ কানৰ কাষেৰে এটা গুলী পাৰ হৈ যোৱাৰ শব্দ তাই নিজেই শুনিছিল।\n“সংঘমিত্ৰা, হেল্ল’ সংঘমিত্ৰা, তোমালোকৰ অৱস্থান ক’ত?“ – ৰাজীৱৰ ফোনৰ উত্তৰত সংঘমিত্ৰাই মাত্ৰ কান্দিছিল। তাইৰ সন্মুখত পৰি আছিল বিশ্বজিত আৰু অম্লানৰ প্ৰাণহীন দেহা। অলপ আগতে তাই নাওখন উভোতাই আনি এইখিনি পাইছিল। অম্লানৰ মৃতদেহ পাৰৰ পৰা চোঁচৰাই আনি তাই কেনেকৈ নাৱত উঠাইছিল সেইটো তাই নাজানে। বিজিতক বিচাৰি হাবিলৈ যাবলৈ তাইৰ সাহস হোৱা নাছিল। বাৰে বাৰে বৰ্ণালীৰ মুখখন ভাহি আহিছিল সংঘমিত্ৰাৰ মনলৈ।\n“কাম অন, ফাষ্ট। সৌখন অম্লানৰ নাও।“ দূৰৈত অম্লানহঁতৰ নাওখন দেখি ৰাজীৱ অধৈৰ্য্য হৈ পৰিছিল।\nওচৰ চপাৰ লগে লগে ৰাজীৱে অম্লানহঁতৰ নাৱলৈ জপিয়াই দিছিল। নিজৰ চকুকে বিশ্বাস কৰিব পৰা নাছিল সি। “আই কান্ট বিলিভ দিচ। কান্ট।“ – দুয়োখন হাত বিশ্বজিত আৰু অম্লানৰ মূৰত থৈ সি চিঞৰি দিছিল।\nনদীৰ পৰা প্ৰায় ২০০ মিটাৰ দূৰত অৰণ্যৰ মাজত কল্যাণ আৰু অৰ্ণৱে বিজিতৰ মৃতদেহ বিচাৰি পাইছিল।\nআৰু বৰ্ণালী? অম্লানৰ মৃতদেহৰ কাষত এটা মূৰ্ত্তিৰ দৰে বহি পৰিছিল তাই। নিতাল, নিস্তব্ধ, বিধস্ত। তাইলৈ চাই সংঘমিত্ৰা আৰু ৰাজীৱহঁতে বুজিবলৈ চেষ্টা কৰিছিল তাইৰ কি আছিল আৰু আজি তাই কি হেৰুৱালে।\nদুয়োখন নাও ওচৰা ওচৰিকৈ গৈ আছিল।\nদূৰ দিগন্তৰ পৰা দৃষ্টি নমাই আনি ৰাজীৱে লাহে লাহে কেবিনটোলৈ সোমাই গ’ল। বৰ্ণালী একেদৰেই বহি আছে। সন্মুখত কাপোৰেৰে আধা ঢাকি থোৱা আছে অম্লানৰ মৃতদেহ। তাৰ মুখখন ওলাই আছে । শেতা পৰি আছে। ৰাজীৱ বহি পৰিল বৰ্ণালীৰ ওচৰতে।\nসোঁতৰ বিপৰীতে নাও দুখন গৈ আছে। চহৰ পাবলৈ এতিয়াও আৰু দুঘণ্টাৰ বাট। চৌদিশে মাথোঁ হতাশা।\n(স্থান, কাল, পাত্ৰ সকলো কাল্পনিক ।)


অসম অভিযান্ত্ৰিক প্ৰতিষ্ঠান(আছাম ইঞ্জিনীয়াৰিং কলেজ)ত মোৰ প্ৰথম নিশা – ৰামানুজ গোস্বামী – ফটাঢোল\nহাঃ হাঃ হাঃ, মক্কেল ক’ৰবাৰ !\n– গান এটা গা.. তই লখিমপুৰৰ?…\nবিহু নাচ..নাচ বিহু..আগতে কটনৰ হোষ্টেলতো আছিলি?\n– অঁ গম পাইছোঁ, চিৰিষ, ই মস্ত চিয়ানা, কটনৰ মক্কেল..হাঃ হাঃ হাঃ, ৰহ বেটা ।\nঅট্টহাস্যৰে ভৰি পৰিছে হোষ্টেল ১ৰ প্ৰথম ফ্ল’লৰ কোনোবা এটা কোঠা।\nতেতিয়া সময় প্ৰায় ৰাতি ৯:৩০, ওপৰত কোৱাৰ নিচিনাকৈ “ছ’ কলড” ৰেগিং চলাই আছে ছিনিয়ৰ সকলে মোৰ ওপৰত।\n– অই, ইয়াক ভাত খাবলৈ যাব দে, কোনোবা এজনে জোৰেৰে ক’লে। মই যেন অলপ সকাহ পালোঁ।\n– যা যা অই, ভাত খাই আহ। ১০টা বাজিব এতিয়া।\n– হয়, দাদা।\n– ডাইনিং হলটো চিনি পাৱ নে?\nখুব সম্ভৱ পাপু দাই সুধিছিল।\nমই ঘেঁহাবলৈ ধৰিলোঁ কাৰণে সন্ধিয়া হোষ্টেল সোমোৱাৰ পিছৰে পৰা মোৰ ক্লাছ লৈ আছিল ৰাইজ সকলে।\n– শুন, তলত যাবি, বাওঁহাতে ঘূৰিবি, ১নং ব্লকৰ মাজেৰে যাবি, গাৰ্ডেনখন পাবি, আগলৈ যাবি, ডাইনিং হলটো পাই যাবি।\nতললৈ নামিলো । ১নং ব্লক বা কোনটো? ইফালে দেখোন আৰু এটাক কামুৰি আছে কৰিডৰত। নাই নাই, মই কোনো নথকা ব্লকটোৰেই যাওঁ, এনেকৈ আগবাঢ়ি যাওঁতে আকৌ লাগিল খেলি-মেলি; কাৰোবাক সুধিবলৈও ভয়, জানোচা তাতেই বখলিয়ায়! প্ৰায় ২০ মিনিটমান ফাৰ্ষ্ট ব্লক, ছেকেণ্ড ব্লক ইফাল-সিফাল কৰিও ডাইনিং হল নাপালো।\nহে ভগৱান, ভাত শেষ হ’লে ভোকত থাকিম দেখোন! আৰু ঘূৰিলো চেগ বুজি বুজি আন্ধাৰৰ সুযোগ লৈ লৈ, হঠাৎ দেখিলোঁ খিৰিকী এখনেৰে কোনোবাই পানী কুলকুলাই হৰছছছ… কৈ মাৰি পঠিয়াইছে।\nথাল-বাতিৰ টং-টং শব্দ। আহ্ পালো পালো, পালোগৈ ডাইনিং হল।\nসেমেনা-সেমেনিকৈ সোমালোঁ, শৰ্মাদাই সকলোকে ভাত দি আছে, মোক বহিবলৈ জেগা দেখুৱালে। প্ৰায় ১২-১৫ জন মান আৱাসীয়ে খাই আছিল। মই ভাবিলোঁ ৰক্ষা! সোনকালে খাই ফুটিব লাগিব। ভাগ্য ভাল কোনেও মোক সিমান গুৰুত্ব দিয়া নাই।\n– অই, তই ফাৰ্ষ্ট চেম নেকি??- এটা গৰগৰীয়া কণ্ঠ (সম্ভৱতঃ অখিলদা আছিল )\n– হয় দাদা।\n– কি ব্ৰান্স?\n– মোক নোসোধাকৈ কিয় ভাত খাইছ? চিনি নাপাৱ মোক?\nমই ভয় খালো, কোন বা এইজন। মই তললে মূৰ কৰিলোঁ এবাৰ, তেওঁলৈ চালো এবাৰ।\n– থিয় হ। মোলৈ চাই নমস্কাৰ দি ক, “প্ৰভু ভাত খালেনে?” মই তাকে কৰিলোঁ\n– নাই নোৱাৰ, আগতে তই ৰাষ্ট্ৰীয় সংগীতটো গা।\n– গালো। তেওঁক সন্তুষ্ট দেখা নগ’ল।\n– ইয়াতে এটা ভুল হৈছে। কি ভুল ক? -মই নিৰুত্তৰ।\n– ধৰিব পৰা নাই দাদা, মই কিতাপত এনেকৈয়ে পঢ়িছিলো।\n– আব্বে চুপ, কিতাপত পঢ়িছে। তই কি ফোন্দাৰাম নেকি? বেছি ওস্তাদি ইয়াৰ। জন-গণ ঠিক আছে, বেলেগ এটা ভুল আছে, সেইটো ক।\n– উস ৰাম! কি অত্যাচাৰ!!\n– জন-গণ গাওঁতে আমি যে থিয় হোৱা নাই, সেইটো ভুল হয়নে নহয়?–চকু পকাই মোক সুধিলে।\nমনে মনে ভাবিলোঁ, হয়, কিন্তু কওঁ কেনেকৈ আপোনালোকৰ ইয়াত যে ‘গণতন্ত্ৰ’ৰ কনচেপ্তেই নাই।\nইতিমধ্যে খোৱা মানুহ বাঢ়ি গৈ আছিল। প্ৰায় আধা ঘণ্টা চোবালে। তাৰ মাজতে ভাতো খালো। অশ্লীল মাতো মাতিবলৈ দিলে, অইন এজনক গালি দিবলৈ দিলে, দিলোঁ, সিয়ো দিলে। তাক লাঠ মাৰিবলৈ দিলে, মাৰিলোঁ।\nমোক চৰ এটাও মাৰিলে কোনোবাই, খালোঁ। ভজন গাবলৈ দিলে, গালোঁ।\n‘জন-গণ’ দাদাজনৰ ভাত খোৱা হৈ গৈছিল, তেওঁ আকৌ ছফ-গুটিদুটামান মুখত ভৰাই সুধিলে,\n“তই হোষ্টেলৰ কাক কাক চিনি পাৱ?”\n– নাই দাদা, আজি আহিছোঁহে সন্ধিয়া, অকল প্ৰশান্তদাক চিনি পাওঁ।\n– আচ্ছা, এক নং হোষ্টেলৰ প্ৰশান্ত ভাগৱতী?\n– হয় দাদা, আমাৰ হোষ্টেলৰ প্ৰশান্ত ভাগৱতী দা।\nহঠাতে দহটামান কণ্ঠই একেলগে চিঞৰি উঠিল, অই তই কেই নং হোষ্টেলৰ??\nকিবা এটা অজান আশংকাত মই কোনোমতে সেপ ঢুকি ক’লো, ১ নংৰ।\nততমূহূৰ্ততে গিৰিজনি মাৰি বহুতে হাঁহিবলৈ ধৰিলে, লগতে চিঞৰি চিঞৰি মোক দম দিবলৈ ধৰিলে।\n– আব্বে চন, ১ নংৰ হৈ প্ৰথম দিনাই\n২ নং হোষ্টেলত ভাত খালিহি??\nহা হা দাদা কব লাগিছিল ।\nদানে দানে মে খানে ৱালে কা নাম\nকব লাগিছিল কিয় নকলে\nৱাহ ইমান দম প্ৰথম দিনাই।\nআপোনাৰ অৱস্থাৰ কাল্পনিক ছবি এখন ভাবি আছোঁ\n🤣🤣🤣🤣ভাল জমনি হ’ল দেই।\nহোষ্টেলৰ কাহিনী পঢ়ি ভাল লাগে\nআব্বে চন!! প্ৰথম দিনাই ফালি দিলি বে!!\nআৰে, তামাম লাগিল দেই দাদা। মজ্জা।\nসকলো লৈকে ধন্যবাদ যা ঁচিলো\nহাহাহা… কি যে হব নহয়!


এইবাৰ আসনক লৈ কংগ্ৰেছ আৰু গণ মৰ্চাৰ মতানৈক্য! : দাবী কৰা দুয়োখন আসনৰ পৰা বঞ্চিত মৰ্চা!\n২০২১ৰ বিধানসভাৰ নিৰ্বাচনৰ দিন ঘোষণা কৰাৰ লগে লগে ৰাজ্যৰ প্ৰতিটো ৰাজনৈতিক মিত্ৰজোঁটৰ দলসমূহৰ মাজত আসনকেন্দ্ৰিক সংঘাতে দেখা দিছে।\nশাসকীয় মিত্ৰজোঁটৰ আসন ভাগ বতৰাৰ পিছত দুই দল ক্ৰমে ভাৰতীয় জনতা পাৰ্টি আৰু অসম গণ পৰিষদৰ মাজত আভ্যন্তৰীণ কন্দলে গা কৰি উঠাৰ সমান্তৰালভাৱে কংগ্ৰেছ নেতৃত্বাধীন মহাজোঁটতো আৰম্ভ হৈছে আসনকেন্দ্ৰিক মতানৈক্য।\nপ্ৰধানতঃ কংগ্ৰেছ এআইয়ুডিএফৰ মাজত আসনকেন্দ্ৰিক দ্বন্দ্ব আৰম্ভ হোৱাৰ পিছতে কংগ্ৰেছ আৰু আঞ্চলিক গণ মৰ্চাৰ মাজতো যে আসনকেন্দ্ৰিক মতানৈক্যৰ সৃষ্টি হৈছে সেয়া স্পষ্ট হৈ পৰিছে।\nআঞ্চলিক গণ মৰ্চাই দাবী কৰা অনুসৰি দলটোৱে মহাজোঁটৰ পৰা মাত্ৰ দুখন আসন বিচাৰিলেও কংগ্ৰেছে দুয়োখন আসনকে গণ মৰ্চাক এৰিব দিবলৈ সন্মত নহ’ল।\nগণ মৰ্চাৰ নেতৃত্বই প্ৰকাশ কৰা অনুসৰি দলটোৱে কংগ্ৰেছৰ পৰা বটদ্ৰৱা আৰু বোকাখাত সমষ্টি দুটা বিচাৰিছিল। কিন্তু কংগ্ৰেছে এই দুটা সমষ্টি গণ মৰ্চাক এৰি নিদিয়াত তেওঁলোকে নিজা প্ৰাৰ্থী থিয় কৰোৱাব বুলি ঘোষণা কৰিছে।\nদেওবাৰে হোটেল লিলিত এক সংবাদমেল আয়োজন কৰি গণ মৰ্চা মুখ্য আহ্বায়ক তথা সাংসদ অজিত কুমাৰ ভূঞাই কয় “আমি বটদ্ৰৱাৰ পৰা প্ৰাৰ্থীত্ব বিচাৰিছিলো, কিন্তু মহাজোঁটে আমাৰ কথা নাৰাখিলে। সেইবাবে আমি আমাৰ প্ৰাৰ্থী লাচিত বৰদলৈক বটদ্ৰৱাৰ প্ৰাৰ্থী হিচাপে আগবঢ়াইছো। তাৰে লগতে বোকাখাত আগবঢ়াইছো পৰা প্ৰণৱ দলেক।”\nইফালে মহাজোঁটৰ মাজত ঐক্যৰ যে অভাৱ সেই কথা স্পষ্টৰূপত প্ৰকাশ পাইছে গণ মৰ্চাৰ মুখ্য আহ্বায়ক অজিত কুমাৰ ভাষ্যত।\nমহাজোঁটক লৈ ভুঞাই কয় “মহাজোঁট যি ধৰণে আগবাঢ়িব লাগিছিল সেইদৰে আগবাঢ়িব পৰা নাই।”\nনিৰ্বাচনৰ পূৰ্বে মহাজোঁটৰ মাজত সৃষ্টি হোৱা মতানৈক্য স্পষ্টৰূপত বৰ্হিপ্ৰকাশ ঘটাৰ পিছত মহাজোঁটে কিদৰে বিজেপি-অগপ-য়ুপিপিএল বিৰোধী ভোটক একত্ৰিত কৰি শাসকীয় মিত্ৰজোঁটক প্ৰত্যাহ্বান জনাব সেয়া পৰৱৰ্তী সময়ত লক্ষণীয় হ’ব।


Nagaon News | ইলেকট্ৰনিক সামগ্ৰী ক্ৰয় কৰোতে সাৱধান! নগাঁৱৰ বজাৰ ভৰি পৰিছে নকল সামগ্ৰীৰে– News18 assam\nইলেকট্ৰনিক সামগ্ৰী ক্ৰয় কৰোতে সাৱধান! নগাঁৱৰ বজাৰ ভৰি পৰিছে নকল সামগ্ৰীৰে\nLast Updated : May 16, 2022, 16:02 IST\nপ্ৰচণ্ড গৰমত বৈদ্যুতিক পাংখাৰ চাহিদা খুবেই বৃদ্ধি পায়। পিছে গ্ৰাহকৰ এই চাহিদাৰ প্ৰতি লক্ষ্য ৰাখি অধিক মুনাফা লাভৰ আশাত বৰ্তমান ব্যৱসায়ীসকলে নকল চিলিং ফেন অথবা বৈদ্যুতিক পাংখা বিক্ৰী কৰাৰ কথা পোহৰলৈ আহিছে। নগাঁও চহৰৰ হয়বৰগাঁৱৰ কেইবাখনো ব্যৱসায়িক প্ৰতিষ্ঠানত আৰক্ষীয়ে অভিযান চলাই বহু নকল বৈদ্যুতিক সামগ্ৰী উদ্ধাৰ কৰিছে।\nনগাঁও চহৰৰ হয়নৰগাঁও বজাৰৰ বিজুলী ঘৰ, মাণিক ট্ৰেডাৰ্ছ আৰু দুৰ্গা ট্ৰেডাৰ্ছত আৰক্ষীয়ে অভিযান চলাই টুফান কোম্পানীৰ নকল চিলিং ফেনৰ লগতে বহু সামগ্ৰী উদ্ধাৰ কৰিছে। টুফান কোম্পানীৰ এজাহাৰৰ ভিত্তিত হয়বৰগাঁও আৰক্ষী চকীৰ ভাৰপ্ৰাপ্ত বিষয়া তৰংগ পাটোৱাৰীৰ নেতৃত্বত যোৱা আৰক্ষীৰ এটা দলে অভিযান চলাই সামগ্ৰীসমূহ উদ্ধাৰ কৰিছে। আৰক্ষীয়ে তিনিওখন ব্যৱসায়িক প্ৰতিষ্ঠানৰ বিৰুদ্ধে এটা গোচৰ ৰুজু কৰি তদন্ত অব্যাহত ৰাখিছে।\nFirst published: May 16, 2022, 16:02 IST


Lowtimol in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lowtimol ar byavahar, ppali, parshwakriya, upkaar, kriya-pratikriya aaru satarkatabani\nLowtimol के प्रकार चुनें\nLowtimol 0.5% Eye Drops\nLowtimol ৰ মূল্য আৰু পেকৰ চাইজ - Lowtimol Price and Pack Size in Assamese\nLowtimol 0.5% Eye Drops ₹36.0 दवा खरीदें\nLowtimol की जानकारी\nLowtimol ৰ লাভ আৰু ব্যৱহাৰসমূহ- Lowtimol Benefits & Uses in Assamese\nLowtimol ৰ পালি আৰু সেয়া কেনেদৰে ল'ব- Lowtimol Dosage & How to Take in Assamese\nLowtimol-ৰ উপাদানসমূহ- Lowtimol Active Ingredients in Assamese\nLowtimol ৰ পাৰ্শ্চক্ৰিয়াসমূহ- Lowtimol Side Effects in Assamese\nLowtimol সংক্ৰান্ত সতৰ্কতাবাণীসমূহ- Lowtimol Related Warnings in Assamese\nঅইন দৰৱৰ সৈতে Lowtimolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lowtimol with Other Drugs in Assamese\nLowtimol মতভেদসমূহ- Lowtimol Contraindications in Assamese\nLowtimol ৰ বিষয়ে সততে সোধা প্ৰশ্নসমূহ- Frequently asked Questions about Lowtimol in Assamese\nখাদ্য আৰু মদৰ সৈতে Lowtimol ক্ৰিয়া-প্ৰতিক্ৰিয়া- Lowtimol Interactions with Food and Alcohol in Assamese\nLowtimol ৰ লাভ আৰু ব্যৱহাৰসমূহ - Lowtimol Benefits & Uses in Assamese\nLowtimol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLowtimol ৰ পালি আৰু সেয়া কেনেদৰে ল'ব - Lowtimol Dosage & How to Take in Assamese\nLowtimol-ৰ উপাদানসমূহ - Lowtimol Active Ingredients in Assamese\nLowtimol ৰ পাৰ্শ্চক্ৰিয়াসমূহ - Lowtimol Side Effects in Assamese\nগৱেষণাৰ ভিত্তিত, Lowtimol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLowtimol সংক্ৰান্ত সতৰ্কতাবাণীসমূহ - Lowtimol Related Warnings in Assamese\nLowtimol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nLowtimolৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Lowtimol নাখাব আৰু আপোনাৰ চিকিতসকৰ পৰামৰ্শ লওক।\nLowtimol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nLowtimol এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Lowtimol কি প্ৰভাৱ দেখা গৈছে?\nLowtimolৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Lowtimol কি প্ৰভাৱ দেখা গৈছে?\nLowtimolৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Lowtimol ৰ কি প্ৰভাৱ দেখা গৈছে?\nহৃদয় ৰ বাবে Lowtimol কেতিয়াবাহে ক্ষতিকাৰক।\nঅইন দৰৱৰ সৈতে Lowtimolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lowtimol with Other Drugs in Assamese\nLowtimol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLowtimol মতভেদসমূহ - Lowtimol Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lowtimol লোৱা অনুচিত যাতে -\nLowtimol ৰ বিষয়ে সততে সোধা প্ৰশ্নসমূহ - Frequently asked Questions about Lowtimol in Assamese\nএই Lowtimol-এ অভ্য়াস বা নিচাৰ সৃষ্টি কৰে নেকি?\nনহয়, Lowtimol লোৱাটোৱে কোনো আসক্তিৰ সৃষ্টি নকৰে।\nনহয়, Lowtimol লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Lowtimol লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Lowtimol ব্যৱহৃত নহয়।\nখাদ্য আৰু মদৰ সৈতে Lowtimol ক্ৰিয়া-প্ৰতিক্ৰিয়া - Lowtimol Interactions with Food and Alcohol in Assamese\nখাদ্য আৰু Lowtimolৰ ক্ৰিয়া-প্ৰতিক্ৰিয়া\nখাদ্যৰ সৈতে Lowtimolৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Lowtimolৰ মাজৰ প্ৰতিক্ৰিয়া\nমদৰ সৈতে Lowtimol সেৱন কৰাটো বিপজ্জনক হ'ব পাৰে।\nLowtimol ৰ অনুকল্প - Substitutes for Lowtimol in Assamese\nআপুনি বা আপোনাৰ পৰিয়ালৰ কোনোবাই Lowtimol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lowtimol ব্যৱহাৰ কৰিছিল নেকি?\nআপুনি কিমান পৰিমাণে Lowtimol সেৱন কৰিছিল?\nআপুনি Lowtimol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lowtimol সেৱন কৰে?


সন্দীপ গজাকছঃ লোকৰ জোতা চফা কৰি সফলতাৰ আকাশ চোৱা ল'ৰাজন -\nHomeৰাষ্ট্ৰীয়সন্দীপ গজাকছঃ লোকৰ জোতা চফা কৰি সফলতাৰ আকাশ চোৱা ল'ৰাজন\nসন্দীপ গজাকছঃ লোকৰ জোতা চফা কৰি সফলতাৰ আকাশ চোৱা ল’ৰাজন\nসন্দীপ গজাকছঃ লোকৰ জোতা চফা কৰি সফলতাৰ আকাশ চোৱা ল'ৰাজন\nমানুহৰ উদ্ভাৱনী শক্তি, সৃজনীশীল এটি মন বা ব্যতিক্রমী চিন্তাধাৰাই এজন মানুহক লৈ যাব পাৰে সাফল্যৰ সর্বোচ্চ শিখৰলৈ। ‘মই আগুৱাই যামেই’ এই ভাবটোৱে যদি অন্তৰত অহৰহ ক্রিয়া কৰি থাকে তেন্তে মানুহে যিকোনাে কঠিন পৰিস্থিতি বা বাধাৰ প্ৰাচীৰ লংঘন কৰিব পাৰে অনায়াসে। সচৰাচৰ দেখি থকা বা চলি থকা ব্যৱসায়সমূহৰ পৰা ফালৰি কাটি মুম্বাইৰ এজন যুৱকে এক ব্যতিক্রম ব্যৱসায় প্রতিষ্ঠা কৰি জনসাধাৰণৰ আকৰ্ষণৰ কেন্দ্রবিন্দু হৈ উঠিছে আৰু তেওঁ নিজেও উজলি উঠিছে ব্যৱসায় ক্ষেত্ৰৰ এগৰাকী সফল ব্যক্তি হিচাপে। যুৱকজনৰ নাম সন্দীপ গজাকছ। সন্দীপৰ আছে লণ্ড্ৰী ব্যৱসায়। পিছে এই লণ্ড্ৰী কাপােৰৰ লণ্ড্রী নহয়, জোতাৰহে লণ্ড্রী। জোতাৰ লণ্ড্রী! শুনিলে আচৰিত যেন নালাগেনে? জোতা ধুই, চাফা কৰি, পলিছ মাৰিও মানুহে লাভজনক ব্যৱসায় প্রতিষ্ঠা কৰিব পাৰে, এই কথা প্রমাণ কৰি দেখুৱালে সন্দীপ গজাকছে।\nযুৱকজনৰ এই লণ্ডীটো ভাৰতৰ ভিতৰতে প্রথম জোতাৰ লণ্ড্রী হিচাপে চিহ্নিত আৰু স্বীকৃত হৈছে। মুম্বাইৰ মিঠীবাঈ কলেজত পঢ়ি থকাৰ সময়তে সন্দীপে এটা কথা মন কৰিছিল, তেওঁৰ কলেজৰ ধনী ল’ৰাবােৰে বহুত দামী জোতা পিন্ধি কলেজলৈ আহে আৰু অকণমান বেয়া হলেই সেইযােৰ পৰিত্যাগ কৰি নতুন এযােৰ ক্রয় কৰে। বহুতকেইজন যুৱকৰ এনে কার্য দেখি সন্দীপে কৈছিল যে ”তােমালােকে ইমান দামী জোতাবােৰ দুদিনমান পিন্ধিয়ে ব্যৱহাৰৰ অনুপযােগী বুলি ভাবিবলৈ লােৱা। জোতাযােৰ পেলাই দিয়াৰ আগত মােৰ হাতত দিবা, মই আকৌ আগৰ দৰে নতুন কৰি তােমালােকৰ হাতত তুলি দিম।” সঁচাকৈয়ে সন্দীপে এই কথা সত্যত পৰিণত কৰি তেওঁৰ বন্ধুসকলক অবাক কৰি তুলিছিল।\nআৰু পঢ়কঃ বোমন ইৰাণীঃ ৱেটাৰৰ পৰা এক্টৰ হোৱা মানুহজন\nকলেজৰ পৰা উত্তীর্ণ হােৱাৰ পাছত আনৰ দৰে তেওঁ চাকৰিৰ সন্ধানত নামিল। ফেশ্বন কৰিঅ’গ্ৰাফাৰ, ইভেন্ট মেনেজাৰ, কল চেণ্টাৰ আদি বহুতকেইটা ক্ষেত্ৰত কৰ্মৰ পাতনি মেলে সন্দীপে। কল চেণ্টাৰত কাম কৰি থকাৰ সময়তে সন্দীপে গ্ৰাহকৰ সৈতে কেনেদৰে কথা-বতৰা পাতিব লাগে, কেনেদৰে সৌজন্যমূলক ব্যৱহাৰ কৰি গ্ৰাহকৰ সমস্যাসমূহ দূৰ কৰিব পাৰি, এইবােৰ বিষয়ত যথেষ্ট অভিজ্ঞতা অর্জন কৰে আৰু ইয়াত কাম কৰি থকাৰ সময়তে সন্দীপে কলেজত কৰা সেই জোতা মেৰামতিৰ কামটোৰ ওপৰত নিজাকৈ এক ব্যৱসায় আৰম্ভ কৰাৰ কথা চিন্তিবলৈ ধৰে। তেওঁ দেউতাকক মনৰ কথা কোৱাত দেউতাকে একোৱে বুজি নাপালে। ইমান পঢ়া-শুনা কৰি এতিয়া লোকৰ জোতাহে চফা কৰিব নেকি বুলি ঘৰৰ মানুহে কৰিলে ককৰ্থনা।\nএনেদৰে কাৰােৰে সহায় আৰু সমর্থন অবিহনে নিজৰ শােৱনি কোঠাতে সন্দীপে সপােনৰ ব্যৱসায়টো আৰম্ভ কৰে। বেলেগত এটা ৰূম ভাড়া লবলৈ সন্দীপৰ হাতত পইচা নাই বা তেওঁ ঘৰৰ মানুহকো খুজিব নোৱাৰে, যিহেতু ঘৰৰ মানুহৰ এই কামটোৰ বাবে অলপো সমৰ্থন নাছিল।সেয়েহ সন্দীপে নিজৰ শােৱনি কোঠাটোকে ব্যৱসায়ৰ ক্ষেত্ৰ বুলি ধৰি লৈ আৰম্ভ কৰিলে কৰ্ম জীৱন। সন্দীপে লণ্ড্ৰীটোৰ নাম ৰাখিলে ‘The Shoe Laundry’.\nতেওঁ নিজেই মার্কেটিং, ক্লীনিং, ডেলিভাৰী আৰু বিলিং এই সকলােখিনি অকলেই চম্ভালাৰ দায়িত্ব ল’লে। নিজৰে নচলে বেলেগক কামক খটুৱাই চলাব কেনেকৈ! জোতাযােৰ ডেলিভাৰী দিয়াৰ সময়ত গ্ৰাহকৰ চকুৱে-মুখে পুৰণা জোতাযােৰ নতুন ৰূপত দেখা পােৱাৰ যি সন্তোষ আৰু সুখৰ হাঁহিৰ ৰেঙনি ফুটি উঠে, সেইবােৰ দেখিয়ে তেওঁ নিজ ব্যৱসায় ক্ষেত্ৰত আগুৱাই যােৱাৰ উদ্যম আৰু প্ৰেৰণা লাভ কৰিলে। মুম্বাইৰ ধূলিময় পৰিৱেশ আৰু বেয়া বতৰৰ বাবে মানুহৰ জোতা খুব সােনকালে বেয়া হয়। যাৰ কাৰণে জোতা লণ্ড্ৰীৰ বহুত প্রয়ােজন আছিল। মানুহৰ সেই অভাৱ অকলেই দূৰীকৰণ কৰিলে সন্দীপ গজাকছে। লাহে লাহে সন্দীপ গজাকছ নামটো মানুহৰ মুখে মুখে বিয়পি পৰিল। ইয়াৰ লগে লগে যুৱকজনৰ ব্যৱসায়ৰো সম্প্ৰসাৰণ ঘটিল।\nসন্দীপৰ ব্যৱসায়ৰ পৰিসৰ বৃদ্ধি পোৱাৰ লগে লগে আন বহুকেইজন যুৱকক তেওঁৰ ব্যৱসায়ৰ লগত সংপৃক্ত কৰিলে, যাৰ দ্বাৰা বেলেগৰাে উপাৰ্জনৰ পথ মুকলি কৰি দিবলৈ তেওঁ সক্ষম হৈ উঠিল। খুব কম দিনৰ ভিতৰতে তেওঁৰ লণ্ড্রীটোৱে এডিডাছ, পুমা, ৰিব’ক আদিৰ দৰে বিখ্যাত আন্তঃৰাষ্ট্ৰীয় জোতা কোম্পানীত ‘আফটাৰ ছেল ছাৰ্ভিছ’ সেৱা আগবঢ়ালৈ সক্ষম হৈ উঠিল। মানুহে কোনাে কামকে সৰু বুলি নাভাবি শ্রদ্ধাৰে, নিষ্ঠাৰে, একাগ্ৰতাৰে, কষ্টসহিষ্ণুতাৰে কৰিলে সফল হােৱাত কোনােৱে বাধা দিব নােৱাৰে তাৰ জ্বলন্ত উদাহৰণ সন্দীপ গজাকছ।২০০৩ চনত আৰম্ভ কৰা ‘The Shoe Laundry’ বহু বাধা নেওচি,একোতে হাৰ নামানি বৰ্তমান এক সফল ব্যৱসায়িক ক্ষেত্ৰত পৰিণত হৈছে। সফলতাৰ দিশে আগুৱাই গৈ আছে।দেশৰ ভিন্ন প্ৰান্তত ইয়াৰ বহুকেইটা শাখা মুকলি হৈছে। প্ৰেৰণাৰ অনন্য উৎস হৈ ৰওঁক সন্দীপ গজাকছ।\nPrevious articleকেনে যাব আপোনাৰ আজিৰ দিনটো : চাওক ৰাশিফল\nNext articleমৃত্যুৱে খেদি ফুৰিছে গম্ভীৰ পৰিয়ালক : আইছিছৰ পৰা দ্বিতীয়টো ভাবুকী


হিমন্ত বিশ্ব হ'ব গুৱাহাটীত লোকসভা সমষ্টিত বিজেপিৰ 'নতুন মুখ', টিকট নাপায় আৰ পি শৰ্মাই\nলোকসভাত বিজেপিৰ কোন ক’ত? গুৱাহাটীত নতুন মুখ; যৌন কেলেংকাৰি সত্ত্বেও ৰাজেন গোহাঁইৰ টিকট নিশ্চিত!\nগুৱাহাটী , February 4, 2019 8:00 pm\nলোকসভালৈ আগতীয়াকৈ টঙালি বন্ধা অসম বিজেপিয়ে ৰাজ্যৰ ১৪টা সমষ্টিৰ প্ৰায়কেইটাতে কাক কাক প্ৰাৰ্থিত্ব দিব তাৰ এটা মোটামুটি হিচাপ খাৰা কৰিছে। দলৰ এটা ভিতৰুৱা সূত্ৰই জনোৱামতে মাত্ৰ দুই-এটাত বাদে বৰ্তমানৰ ৭জন সাংসদৰ প্ৰায়সকলেই নিজৰ নিজৰ সমষ্টিত টিকট পোৱাটো নিশ্চিত।\nযোৰহাট আৰু ডিব্ৰুগড় সমষ্টিত বৰ্তমানৰ সাংসদ ক্ৰমে কামাখ্য প্ৰসাদ তাচা আৰু ৰামেশ্বৰ তেলীক পুনৰ প্ৰাৰ্থিত্ব দিয়াৰ পক্ষত আছে ৰাজ্যিক নেতৃত্ব।\nইপিনে যৌন কেলেংকাৰিয়ে জোকাৰি যোৱা সত্ত্বেও নগাওঁ সমষ্টিৰ পৰা ৰে’ল ৰাজ্যিক মন্ত্ৰী ৰাজেন গোহাঁয়ে টিকট পোৱাটো এক প্ৰকাৰৰ নিশ্চিত। বিকল্প হিচাপে কিষাণ মৰ্চাৰ ৰাজ্যিক উপ-সভাপতি সত্য ৰঞ্জন বৰাৰ নামটো ৰাখিছে যদিও কেন্দ্ৰীয় নেতৃত্বৰ ওচৰত জ্যেষ্ঠ নেতাজনৰ গুৰুত্বৰ ভিত্তিত অগ্ৰাধিকাৰ পোৱাটো খাটাং।\nআনহাতে সাংসদ বিজয়া চক্ৰবৰ্তীৰ দখলত থকা গুৱাহাটী সমষ্টিত দেখা যাব নতুন মুখ। সাংসদগৰাকীয়ে ইতিপূৰ্বে সংবাদ মাধ্যমৰ আগত ৰাজহুৱাকৈ ব্যক্ত কৰিছিল তেওঁ আৰু নিৰ্বাচন নেখেলাৰ ইচ্ছাৰ বিষয়ে। নিৰ্ভৰযোগ্য সূত্ৰৰ মতে হিমন্ত বিশ্বই হ’ব গুৱাহাটীত টিকট পোৱাৰ আটাইতকৈ সম্ভাৱনা থকা প্ৰাৰ্থী। অৱশ্যে সূত্ৰটোৱে আন এটা সমীকৰণ দাঙি ধৰি কয় যে হিমন্ত বিশ্বক মঙলদৈত থিয় কৰাই ৰমেন ডেকাকো গুৱাহাটীত নমোৱাৰ বিকল্প সাজু কৰি ৰাখিছে দলে।\nবৰ্তমান ৰমেন ডেকাৰ দখলত থকা মঙলদৈত ডেকাৰ লগতে প্ৰাৰ্থিত্বৰ ‘বিকল্প’ত আছে দুখন নতুন মুখ- পৰ্য্যটন বিভাগৰ অধ্যক্ষ জয়ন্ত মল্ল বৰুৱা আৰু ৰাজ্যিক বিজেপিৰ সাধাৰণ সম্পাদক দিলীপ শইকীয়া।\n‘লখিমপুৰ সমষ্টিত বৰ্তমানৰ সাংসদ প্ৰদান বৰুৱাই পুনৰ টিকট পোৱাটো এক প্ৰকাৰৰ নিশ্চিত’, নাম প্ৰকাশত অনিচ্ছুক দলৰ সূত্ৰটোৱে কয়।\n‘তেজপুৰৰ বৰ্তমান সাংসদ ৰাম প্ৰসাদ শৰ্মাই টিকট নোপোৱাটো এক প্ৰকাৰৰ খাটাং। সমষ্টিটোৰ পৰা বিধায়ক ৰাজেন বৰঠাকুৰ বা দলটোৰ নেতা ঋতুপৰ্ণ চাংমাইক প্ৰাৰ্থিত্ব দিয়া হ’ব পাৰে। এই ক্ষেত্ৰত ৰাজেন বৰঠাকুৰ ১ নম্বৰ বিকল্প’, সূত্ৰটোৱে জনালে নৰ্থ-ইষ্ট নাওক।\nবৰ্তমান বিজেপিৰ দখলত নথকা সমষ্টিৰ ভিতৰত স্বায়ত্তশাসিত জিলা সমষ্টি (ডিমা হাচাও আৰু কাৰ্বি আংলং)ত নতুনকৈ কংগ্ৰেছ এৰি বিজেপিত যোগদান কৰা বিদ্যাসিং ইঙলেঙে পোৱাটো এক প্ৰকাৰৰ নিশ্চিত হৈছে।\nসাংসদ বদৰুদ্দিন আজমলক প্ৰত্যাহ্বান জনাবলৈ ধুবুৰীৰ আসনখনত বিজেপিৰ ৰাজ্যিক মুখপাত্ৰ তথা সংখ্যালঘু নেতা তৌফিক ৰহমানৰ নামটো আগ স্থানত ৰখা হৈছে। অৱশ্যে প্ৰাক্তন কংগ্ৰেছী বিধায়ক এজনৰ নামো চৰ্চাত আছে বুলি সূত্ৰটোৱে আমাক জনায়।\nইপিনে কংগ্ৰেছৰ দুৰ্গস্বৰূপ তথা গৌৰৱ গগৈৰ দখলত থকা কলিয়াবৰ লোকসভা সমষ্টিত কোনো এজন যুৱ প্ৰতিনিধিক নমোৱাৰ সিদ্ধান্ত লোৱা হৈছে যদিও নাম ঠিক হোৱা নাই। এই ক্ষেত্ৰত বিজেপিৰ ৰাজ্যিক যুৱ মৰ্চাৰ প্ৰাক্তন সভাপতি তথা বৰ্তমানৰ উপ-সভাপতি দিপলু ৰঞ্জন শৰ্মাৰ নামটো চৰ্চাত আছে।\nবৰাক উপত্যকাৰ শিলচৰ লোকসভা সমষ্টিত সুস্মিতা দেবৰ বিৰুদ্ধে দলটোৱে এইবাৰ থিয় কৰাব বিজেপিৰ প্ৰাক্তন সাধাৰণ সম্পাদক ৰাজদ্বীপ ৰয়ক। পূৰ্বে কবীন্দ্ৰ পুৰকায়স্থই সুস্মিতা দেবৰ বিৰুদ্ধে প্ৰতিদ্বন্দ্বিতা কৰি পৰাজিত হৈছিল।\nএ আই য়ু ডি এফৰ দখলত থকা কৰিমগঞ্জ আৰু বৰপেটা সমষ্টিৰ প্ৰসংগত সূত্ৰটোৱে এতিয়াও প্ৰাৰ্থীৰ নাম স্পষ্ট হোৱা নাই বুলি জানিবলৈ দিয়ে।\nজানিব পৰামতে, ১৪ টা সমষ্টিৰ ভিতৰত কেৱল কোকৰাঝাৰ সমষ্টিতো মিত্ৰ দল বিপিএফক এৰি দিব ৰাষ্ট্ৰীয় দলটোৱে। বাকীবোৰ সমষ্টিত প্ৰাৰ্থীৰ নাম এটা বা দুটা বিকল্প ৰাখি প্ৰায় স্পষ্ট কৰি তুলিছে ৰাজ্যিক নেতৃত্বই আৰু এই তালিকাকে ৰাষ্ট্ৰীয় নেতৃত্বৰ অনুমোদনৰ বাবে প্ৰেৰণ কৰা হ’ব।\n“ইয়াৰ মাজতে যদি অগপ পুনৰ মিত্ৰতালৈ উভতি আহে তেওঁলোকক কলিয়াবৰ সমষ্টিটো এৰি দিয়া হ’ব”, নিৰ্ভৰযোগ্য সূত্ৰটোৰ দাবী।\nসূত্ৰটোৱে লগতে কয় যে হাইকমাণ্ডৰ এই নিৰ্দেশ আছে যে অহা ২ মাৰ্চলৈকে কোনো প্ৰাৰ্থীয়ে টিকট বিচাৰি আৱেদন জনাব নোৱাৰিব।


Dinost in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dinost ar byavahar, ppali, parshwakriya, upkaar, kriya-pratikriya aaru satarkatabani\nDinost की जानकारी\nDinost ৰ লাভ আৰু ব্যৱহাৰসমূহ- Dinost Benefits & Uses in Assamese- Dinost ar laabh aaru byavaharsamuh\nDinost ৰ পালি আৰু সেয়া কেনেদৰে ল'ব- Dinost Dosage & How to Take in Assamese - Dinost ar paali aaru xeya kenedore lobo\nDinost ৰ পাৰ্শ্চক্ৰিয়াসমূহ- Dinost Side Effects in Assamese- Dinost ar parshwakriyasamuh\nDinost সংক্ৰান্ত সতৰ্কতাবাণীসমূহ- Dinost Related Warnings in Assamese- Dinost xonkranta xatarkatabanisamuh\nঅইন দৰৱৰ সৈতে Dinostৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dinost with Other Drugs in Assamese- Oinor xoite Dinost ar gurutor kriya-pratikriya\nDinost মতভেদসমূহ- Dinost Contraindications in Assamese- Dinost nishedhsamuh\nDinost ৰ বিষয়ে সততে সোধা প্ৰশ্নসমূহ- Frequently asked Questions about Dinost in Assamese- Dinost ar bikhoye satate xodha prashnasamuh\nখাদ্য আৰু মদৰ সৈতে Dinost ক্ৰিয়া-প্ৰতিক্ৰিয়া- Dinost Interactions with Food and Alcohol in Assamese- khadya aaru modor xoite Dinost kriya-pratikriya\nDinost ৰ লাভ আৰু ব্যৱহাৰসমূহ - Dinost Benefits & Uses in Assamese - Dinost ar laabh aaru byavaharsamuh\nDinost তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDinost ৰ পালি আৰু সেয়া কেনেদৰে ল'ব - Dinost Dosage & How to Take in Assamese - Dinost ar paali aaru xeya kenedore lobo\nDinost-ৰ উপাদানসমূহ - Dinost Active Ingredients in Assamese - Dinost-ar upadaansamuh\nDinost ৰ পাৰ্শ্চক্ৰিয়াসমূহ - Dinost Side Effects in Assamese - Dinost ar parshwakriyasamuh\nগৱেষণাৰ ভিত্তিত, Dinost ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDinost সংক্ৰান্ত সতৰ্কতাবাণীসমূহ - Dinost Related Warnings in Assamese - Dinost xonkranta xatarkatabanisamuh\nDinost-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Dinost ৰ সুৰক্ষাৰ বিষয়ে কোনো গৱেষনা কৰা হোৱা নাই। গতিকে, Dinost টো গৰ্ভাবস্থাৰ সময়ত সুৰক্ষিত হয় নে নহয় সেয়া কব নোৱাৰি।\nDinost-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Dinostৰ পাৰ্শ্ব-প্ৰতিক্ৰিয়াৰ বিষয়ে জনা নাযায়। কাৰণ এইটো বিষয়ৰ ওপৰত গৱেষনা কৰা হোৱা নাই।\nবৃক্কত Dinost কি প্ৰভাৱ দেখা গৈছে?\nবৃক্ক ৰ বাবে Dinost কেতিয়াবাহে ক্ষতিকাৰক।\nযকৃতত Dinost কি প্ৰভাৱ দেখা গৈছে?\nDinost গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Dinost ৰ কি প্ৰভাৱ দেখা গৈছে?\nহৃদয় ৰ বাবে Dinost কেতিয়াবাহে ক্ষতিকাৰক।\nঅইন দৰৱৰ সৈতে Dinostৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dinost with Other Drugs in Assamese - Oinor xoite Dinost ar gurutor kriya-pratikriya\nDinost তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDinost মতভেদসমূহ - Dinost Contraindications in Assamese - Dinost nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dinost লোৱা অনুচিত যাতে -\nDinost ৰ বিষয়ে সততে সোধা প্ৰশ্নসমূহ - Frequently asked Questions about Dinost in Assamese - Dinost ar bikhoye satate xodha prashnasamuh\nএই Dinost-এ অভ্য়াস বা নিচাৰ সৃষ্টি কৰে নেকি?\nনহয়, Dinost আসক্তি সৃষ্টি কাৰক বুলি কোনো সাক্ষ্য নাই।\nDinost লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু ডাক্তৰৰ পৰামৰ্শ মতেহে Dinost লওক।\nনহয়, মানসিক ৰোগৰ চিকিত্সাৰ ক্ষেত্ৰত Dinost ব্যৱহৃত নহয়।\nখাদ্য আৰু মদৰ সৈতে Dinost ক্ৰিয়া-প্ৰতিক্ৰিয়া - Dinost Interactions with Food and Alcohol in Assamese - khadya aaru modor xoite Dinost kriya-pratikriya\nখাদ্য আৰু Dinostৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Dinost আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Dinostৰ মাজৰ প্ৰতিক্ৰিয়া\nএকেলগে Dinost আৰু মদ্যাপান কৰাটোৱে কেতবোৰ সমস্যাৰ সৃষ্টি কৰিব পাৰে। আপুনি যদি এনে কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ ওচৰলৈ যোৱাটো উত্তম।\nDinost ৰ অনুকল্প - Substitutes for Dinost in Assamese\nDinost ৰ মূল্য আৰু পেকৰ চাইজ - Dinost Price and Pack Size in Assamese - Dinost ar mulya aaru pakor size\nআপুনি বা আপোনাৰ পৰিয়ালৰ কোনোবাই Dinost লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dinost ব্যৱহাৰ কৰিছিল নেকি?\nআপুনি কিমান পৰিমাণে Dinost সেৱন কৰিছিল?\nআপুনি Dinost ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dinost সেৱন কৰে?


অলৌগুটি তলৌগুটি (অৰূপ কুমাৰ বৰা) - সাহিত্য ডট অৰ্গ\nঅলৌগুটি তলৌগুটি (অৰূপ কুমাৰ বৰা)\nবেংকৰ ক্লেৰিকেল চাকৰিৰ পৰীক্ষা দি ওলায়েই বীৰুক পালোঁ৷ অলপ চিন্তাত যেন বিভোৰ!\n“বেচেৰা! বেয়া হ’ল তাৰ চিউৰ!” – মনে মনে মই ভাবোঁ কি নাভাবোঁতেই বেচেৰাই মোক দেখি সুধিলে, “কেনে হ’ল তোৰ? টান পেপাৰ আহিছিল কিন্তু!”\n“ধুইত! ক’ত টান পালিহে তই? এইখনো যদি টান পাইছ, বাদ দে আৰু তই৷ তোৰদ্বাৰা নহ’ব!”\nখাৰাংখাচ চিধাচিধি কৈ দিলোঁ৷ মোৰ কথাৰ কোব যে তাৰ গাত লাগিছিল, তাৰ মুখৰ ধৰণ আৰু বৰণ দেখিয়েই বুজিছিলোঁ৷ কিন্তু বেয়া পালে কি হ’ব হে, যিটো সঁচা সঁচাই!\n“তোৰ কেনে হ’ল পিছে?” অলপ বেজাৰতেই সুধিল যেন লাগিল মোৰ৷\n“এহ্, ফালি আহিছোঁ ভাই৷ ভগৱানে চকু মেলিছে যেন পাইছোঁ আৰু৷” মোৰ কথা শুনিয়েই বীৰুৰ মুখখনৰ এনে ভাঁজ এটা হৈছিল, মোৰ বুজাত অলপো ভুল নহ’ল যে যদিহে সি সেই মুহূৰ্তত অকলে থাকিল হয় “আই ঐ! ম্যেঁ বৰবাদ হৌ গয়া, ম্যেঁ লুট গয়া” ধৰণৰ ডায়লগ মাৰি মাৰি হুকহুকাই কান্দিলে হয়! আৰু যদি কেনেবাকৈ এই মুহূৰ্তত সি বিছনাত পৰি থাকিল হয়, দুচকুৰে লোতকৰ অবিৰাম নিজৰা বৈ গাৰু তিতি গ’ল হয়৷\n– “কিমান কৰিলি তই? মই যেনেতেনে ১২০ টা চুলো আৰু৷ ইণ্টাৰভিউ কল পাম চাগৈ নহয়?” কোনোমতে নকন্দাকৈ কৈ সি কৌতুহলপূৰ্ণতাৰে মোলৈ চালে৷\n-“কিয় ১২০? ? বাকী ৮০ টা প্ৰশ্ন?”- এইবাৰ বুজাত মোৰ অলপো ভুল নহ’ল যে সি তাৰমানে নোপোৱাতো খাটাং!\nআৰে যদি গোটে গোটে ৮০ টা প্ৰশ্ন সি সঁচাই কৰা নাই, তথাপি তাৰ হেঁপাহ কি নাচাবা! গাত নাই চাল-বাকলি, মদ খাই তিনি টেকেলি ধৰণৰ তাৰ আকাশত চাং পতা কথা শুনি পেটে পেটে হাঁহিও উঠিল৷\n“টাইম মেনেজ নহ’ল আকৌ৷ কিন্তু কৰা গোটেইবোৰ কাৰেক্ট হৈছে৷ তই কিমান কৰিলি পিছে?”\n“টাইম মেনেজমেণ্ট মোৰ বাওঁহাতৰ খেল ভাই৷ আধাঘণ্টা থাকোঁতেই ২০০ কমপ্লিট৷”\nমই সগৰ্বে ক’লো৷ পিঠিখন আগফালে থকা হ’লে নিজকেই চাব্বাচি দি ক’ব পাৰিলোঁ হয়!\n-“কি?” চকুদুটা উলিয়াই সি যি হে চিঞৰ এটা দিলে যে কাণৰ পৰ্দা কেনেবাকে ফলাহ’লে তাৰ কাণতো টেপেচকৈ কাণতলীয়া চৰ এটা দি তাৰো পৰ্দা ফালি দিলোঁ হয়! যিয়েই নহওক, মোৰ কৃতিত্ব দেখি-শুনি সি অবাকটেড্ হোৱা দেখি মোৰ অৱশ্যে পেটে পেটে ভালো লাগিল৷ তথাপি অবাক হৈ সি মূচকঁছ যায় বুলি ভয়ো লাগিছিল অলপ৷\n“এহ্ এইডাল, লাহে লাহে ক৷ চিঞৰিবলৈ কি ডাল আছে? তইও প্ৰেকটিচ কৰিবি পৰীক্ষাৰ এসপ্তাহ-দহদিনমানৰ আগৰপৰা৷ নেক্সত টাইম চিউৰ টিকি যাব তোৰ৷ টেনচন নল’বি৷ অহাবছৰ ভালকৈ দিবি৷ বয়স সাৰি যোৱা নাই নহয়৷ কিবা হেল্প বা গাইড লাগিলেই, মোলৈ ফোন কৰিবি নিঃসংকোচে৷ মই বেংকত কাম কৰি থাকিলেও তোৰ ফোন ধৰিহে কাষ্টমাৰৰ কাম কৰিম৷ আখিৰ দোষ্ট কিচ্ বাত কা!”\nএহালিচা লেকচাৰ দি তাক সান্ত্বনা দিবলৈ চেষ্টা কৰিলোঁ৷ সি খুব মনপুতি শুনিলে আৰু বেজাৰ কৰি থকা ল’ৰাটোৱে হাঁহি হাঁহি কৈ গ’ল, “অ’কে অ’কে বন্ধু, দেখিলে লেখিম দে৷ পাৰ্টি ৰেডী ৰাখিবি ৰিজাল্টৰ দিনাখন৷ লগ পাম পিছত৷”\nএইবুলি কৈ সি আঁতৰি গুচি গ’ল৷ কথাত এইবাৰ ঠাট্টাৰ সুৰ এটা ভাঁহি আহিল তাৰ কথাত৷ মোৰ বুজিবলৈ বাকী নাথাকিল যে হয় সি মোৰ সফলতাত জ্বলিছে, নহয় মোৰ উপদেশ ভাল নাপালে৷ খং উঠি আহিল নিজৰ ওপৰতেই৷ কিহে পাইছিল উপযাচি উপদেশ দিবৰ? যদি জনা মানুহৰপৰা জ্ঞান লোৱাত ন্যূনতম ধৈৰ্য্যও নাই, তাৰ উন্নতি ক’ত হ’ব হে? বীৰুৰ সঁচাই ভৱিষ্যত নাই! মনতে এইবোৰ কথাই পাগুলি পাগুলি ঘৰ পালোঁগৈ৷\nআৰু এদিন ৰিজাল্ট আহিল৷ পাম যে মই সেইয়া ধুৰুপ৷ লেপটপ খুলি চাবৰ মন নাছিলে যদিও চালোঁ আৰু৷ চায়েই একেজাঁপে উঠাদি উঠি বাৰাণ্ডাৰ চকীত বহি ল’লো দুখ পাতলক বুলি৷ জ্বলা জুইত ঘিঁউ ঢালি বীৰুৰ ফোন৷ তাৰ হ’ল বুলি কৈ মোক জ্বলোৱাতেই ক্ষান্ত নাথাকি বিদ্ৰূপতাৰে মোক বহুতো কথা শুনাই কেনেকৈ ক’ত কি পঢ়িব লাগে- নালাগে ইত্যাদি লেকচাৰ দি দি মোক সান্ত্বনা দিবলৈ ধৰিলে৷ এখন কাণেৰে তাৰ কথা শুনি আনখনেৰে উলিয়াই ভাবিব ধৰিলোঁ মাথোঁ,“এইবাৰ এমাহমান প্ৰেকটিচ কৰি বীৰুক দেখাই দিম ৰ’৷ লেকচাৰ কি নাচাবা তাৰ৷ এটা চাকৰিহে পাইছে, এনেকৈ কৈছে যেন ন’বেল প্ৰাইজ পালে সি! নেক্সত টাইম তাক মই দেখুৱামেই ৰ’ ময়ো কিমান পানীৰ মাছ!”\n“খুৰা খুৰা, আজি অলৌগুটি-তলৌগুটি নেখেলে নেকি আকৌ? “\nভতিজা দুটাই মাত লগোৱাতহে সম্বিত ঘূৰাই পালোঁ৷\n“এৰা! অলৌগুটি- তলৌগুটি! “\nবিমৰ্ষ এটি মাত নিগৰিল মোৰ কণ্ঠেৰে৷\n← এটা প্ৰপজৰ পাছত (বিকাশ কুমাৰ শইকীয়া)\nলোকভাষা অধ্যয়নৰ প্ৰয়োজনীয়তা, এটি বিন্দু বিশ্লেষণ: চন্দনজ্যোতি ভূঞা →\nদস্যুৰত্নাকৰৰ তপস্যা, যমৰাজ আৰু আমি ( অপ্রাসংগিক) (-নিয়ৰ পাৰ্থ প্ৰতীম বৰুৱা)